Πέθανε πασίγνωστη ηθοποιός - Την χτύπησε μηχανή και την εγκατέλειψε στο δρόμο - News - Youweekly\nΞεψύχησε λίγες ημέρες αργότερα στο νοσοκομείο\nΘρήνος επικρατεί στο Howllywood, καθώς πασίγνωστη ηθοποιός πέθανε λίγες ημέρες μετά το ατύχημα που είχε όταν μηχανή την χτύπησε και την εγκατέλειψε στον δρόμο. Ο λόγος για την Lisa Banes, η οποία ήταν μόλις 65 ετών.\nΣύμφωνα με όσα μεταδίδει η New York Post το ατύχημα σημειώθηκε στις 4/6. Η ηθοποιός άφησε την τελευταία της πνοή λίγες ημέρες αργότερα και συγκεκριμένα, στις 14 Ιουνίου. Ενώ σύμφωνα με την αστυνομία ακόμα δεν έχει γίνει καμία σύλληψη για τον θάνατό της.\nΠηγές αναφέρουν ότι η Banes είχε τραυματιστεί σοβαρά στον εγκέφαλο και νοσηλευόταν στο νοσοκομείο Mount Sinai Morningside όπου και εξέπνευσε. Να σημειώσουμε πως η τραγωδία αυτή, μοιάζει με αυτή της Δήμητρας της Λέσβου, όπου οδηγός αυτοκινήτου που την χτύπησε την άφησε να ξεψυχήσει στο δρόμο.\nΠοια είναι η Lisa Banes, η ηθοποιός που πέθανε μετά από τροχαίο όπου οδηγός μηχανής την εγκατέλειψε στο δρόμο\nΗ ηθοποιός εκτός από τον κινηματογράφο είχε παίξει και σε πολλές σειρές στην τηλεόραση όπως, The Trials of Rosie O'Neill, Son of the Beach, The King of Queens, Six Feet Under, Desperate Housewives, κ.α.


Σομαλία: Είκοσι νεκροί από έκρηξη παγιδευμένου αυτοκινήτου - OnVolos.gr-To μεγαλύτερο Portal στην Μαγνησία\n5 Μαρ 2021 3 views\nΤουλάχιστον 20 άνθρωποι έχασαν τη ζωή τους και άλλοι 30 τραυματίστηκαν όταν εξερράγη ένα παγιδευμένο αυτοκίνητο ακριβώς έξω από εστιατόριο, κοντά στο λιμάνι της Μογκαντίσου, αργά απόψε, ανέφερε ένας αξιωματούχος των υπηρεσιών διάσωσης της Σομαλίας.\nΑυτόπτες μάρτυρες, αλλά και τα κρατικά μέσα ενημέρωσης, ανέφεραν ότι μετά την έκρηξη υψώθηκε στον ουρανό ένα πυκνό νέφος καπνού, ενώ ακούγονταν και πυροβολισμοί.\n«Μέχρι στιγμής έχουν μεταφερθεί 20 νεκροί και 30 τραυματίες από το σημείο της έκρηξης», είπε ο Δρ Αμπντουλκαρίμ Άντεν, ο ιδρυτής της υπηρεσίας ασθενοφόρων AAMIN, μιλώντας στο πρακτορείο Reuters.\nΗ έκρηξη σημειώθηκε στο εστιατόριο Λουούλ Γιεμενί, κοντά στο λιμάνι.\n«Ένα αυτοκίνητο που επιτάχυνε εξερράγη στο Λουούλ Γιεμενί. Κατευθυνόμουν στο εστιατόριο, αλλά έκανα πίσω όταν έγινε η έκρηξη και τα πάντα καλύφθηκαν από καπνούς», είπε ο Άχμεντ Αμπντουλάχι, ένας κάτοικος της περιοχής.\nΤο κρατικό Ραδιόφωνο Μογκαντίσου μετέδωσε ότι έχουν σημειωθεί ζημιές και σε περιουσίες και ότι η αστυνομία απέκλεισε την περιοχή.\nΜέχρι στιγμής κανείς δεν έχει αναλάβει την ευθύνη για αυτήν την επίθεση.\nΗ ισλαμιστική οργάνωση Σεμπάμπ συχνά εξαπολύει επιθέσεις στη Σομαλία, στην προσπάθειά της να ανατρέψει την κεντρική κυβέρνηση της χώρας και να επιβάλει τη δική της διακυβέρνηση, βασισμένη στη σαρία, τον ισλαμικό νόμο.\nΟ Ρώσος υπ. Άμυνας έδωσε εντολή να ολοκληρωθούν...\nΚαι η Σλοβακία απελαύνει Ρώσους διπλωμάτες\nYπέρ της άρσης της ασυλίας του Γ. Λαγού...\nΗ Ελληνίδα που μεταδίδει τη «φλόγα» του ελληνικού...\nECDC: Όσο αυξάνονται οι εμβολιασμοί φυσική αποστασιοποίηση και...\nΈπεσε το Twitter – Δυσκολίες σύνδεσης σε...\nΗΠΑ: Συνελήφθη ο εισβολέας που έκλεψε το...


Συνελήφθη ο τραγουδιστής Κώστας Δόξας στη Θεσσαλονίκη | Athens Voice\nΟ τραγουδιστής Κώστας Δόξας © NDP\nΟ Κώστας Δόξας συνελήφθη στη Θεσσαλονίκη από αστυνομικούς. Η δικαστική απόφασηπου παραβίασε ο τραγουδιστής.\nΟ Κώστας Δόξας συνελήφθη στη Θεσσαλονίκη σήμερα Τετάρτη 19/1. Σύμφωνα με δημοσίευμα στο thesstoday, μετά τη σύλληψή του από αστυνομικούς ο τραγουδιστής οδηγήθηκε στο ΑΤ Λευκού Πύργου.\nΌπως έγινε γνωστό, τέθηκε υπό κράτηση για παραβίαση δικαστικής απόφασης, καθώς δεν είχε καταβάλει το σύνολο της διατροφής, που κανονικά είναι υποχρεωμένος να το κάνει κάθε πρώτη του μηνός.\nΤον περασμένο Νοέμβριο ο Κώστας Δόξας είχε βρεθεί ξανά στο δικαστήριο με την εν διαστάσει σύζυγό του για τον επαναπροσδιορισμό της διατροφής που καταβάλει στο παιδί τους. Ο τραγουδιστής είχε ζητήσει να μειωθεί το ποσό στα 300 ευρώ (από τα 500). Η είδηση ότι συνελήφθη ο Κώστας Δόξας κάνει τον γύρο των social media.\nΠοιος είναι ο Κώστας Δόξας\nΕίναι αδελφός του τραγουδιστή Άκη Δείξιμου, ανιψιός του τραγουδιστή Αντώνη Βαρδή και ξάδελφος του επίσης τραγουδιστή Γιάννη Βαρδή. Ξεκίνησε μαθήματα κιθάρας σε μικρή ηλικία και συνέχισε στην παιδική χορωδία του Δημήτρη Τυπάλδου. Ασχολήθηκε και με το ποδόσφαιρο, παίζοντας στον Α.Ο. Μοσχάτου.\nΕμφανίστηκε για πρώτη φορά επαγγελματικά στην Αθήνα, τη σεζόν 1996-1997 στο Ρεξ, με τον Νότη Σφακιανάκη. Ακολούθησαν συνεργασίες με τον Αντώνη Ρέμο, τον Γιώργο Μαζωνάκη, την Δέσποινα Βανδή, τον Λάμπη Λιβιεράτο, τους Άγγελο Διονυσίου και Στέλιο Διονυσίου, τον Σταμάτη Γονίδη, τον Λευτέρη Πανταζή, τον Στέλιο Ρόκκο, τον Νίκο Κουρκούλη, την Άντζυ Σαμίου και τον Τριαντάφυλλο μεταξύ άλλων.\nΟ Κώστας Δόξας σε παρουσίαση δίσκου © NDP\nΚώστας Δόξας και Μαρία Δεληθανάση το 2015 © NDP\nΥπήρξε παντρεμένος με τη Γεωργία Γιασεμή με πολιτικό γάμο για 10 ημέρες. Στις 14 Φεβρουαρίου 2017 παντρεύτηκε την Μαρία Δεληθανάση και απέκτησαν μια κόρη, τη Σοφία (γενν. 11 Απριλίου 2017). Χώρισαν τον Δεκέμβριο του 2020.


Σεισαχθεια: Ο ΕΣΩΤΕΡΙΚΟΣ ΕΧΘΡΟΣ\nΣτην περίπτωσή μας, ανατίθενται περισσότερες αρμοδιότητες στην αστυνομία, η οποία επενδύει σε νέα όπλα. Σιδερένιοι φράκτες, πλαστικές σφαίρες, χρωμοσφαιρίδια, εκπαιδευμένοι σκύλοι και οχήματα με αντλία πίεσης νερού. Διάβασε εδώ για να καταλάβεις πως ετοιμάζουν πόλεμο, σε όποιους αμφισβητήσουν την άρρωστη κατάσταση που εκκόλαψε η κυβέρνηση. Ο στόχος είμαστε ΟΛΟΙ. Με πρόσχημα την εσωτερική ασφάλεια και τάξη (έννοια που υπονοεί καταπίεση) υπήρξαν και οι ταγματασφαλίτες. Η συναίνεση επιτυγχάνεται με την φίμωση των αντίθετων φωνών, ακόμη κι αν χρειαστεί να υπάρξει νεκρός. Στο παρακάτω video μπορεί κανείς να δει και άσκηση στρατού απέναντι σε υποτιθέμενους διαδηλωτές.\nH αστυνομική βία ποτέ δεν τιμωρήθηκε, ποτέ δεν καταδικάστηκε, γιατί έχει τον νόμο με το μέρος της. Νόμο εννοούμε το σύνολο κανόνων και πρακτικών που προστατεύουν το σύστημα εξουσίας. Πάντα αποδιοπομπαίος τράγος της εξουσίας ιδεολογικά ήταν οι αριστερές ιδεολογίες, ενώ ένας τρομοκράτης που σέβεται τον εαυτό του πρέπει πάντα να στιγματίζεται ως αναρχικός. Το σύστημα, απλά θέλει να τρομοκρατεί και αν μπορεί να εξαφανίζει όσους το αμφισβητούν. Όσους είναι και στην πράξη επικίνδυνοι.\nΣε όλα τα αντιδημοκρατικά καθεστώτα, χρησιμοποιούνται οι όροι “εξτρεμισμός” και “τρομοκρατία”, όχι για να περιγραφεί η οποιαδήποτε Αλ Κάιντα, αλλά για να καμουφλαριστεί η πρόθεση να παταχθούν οι εργαζόμενοι που αγωνίζονται για τα δικαιώματά τους. Όποιος απορρίπτει τις αξίες του συστήματος και αμφισβητεί τους θεσμούς, αυτομάτως θεωρείται “περιθωριακός” που θέλει να χαλάσει την “τάξη και ηθική” του κράτους. Που βέβαια πάντα περιγράφει τον εαυτό του ως δίκαιο. Βέβαια, αυτός που αμφισβητεί την δομή αυτού του συστήματος απλά είναι διαμαρτυρόμενος πολίτης, αλλά η εξουσία θεωρεί όλους αυτούς, ενοχλητικούς.\nΟι παρακρατικές οργανώσεις τύπου Χρυσής Αυγής, βοηθούν στο έργο της καταστολής, καθώς αμέτρητες φορές υπάρχει αρμονική συνεργασία με την αστυνομία και ενώ υπάρχουν τόσες αποδείξεις, πάντα κάποιοι κάνουν τα στραβά μάτια. Γιατί; Αφού το σύστημα προστατεύει τους δικούς του. Έχετε ακούσει ποτέ, συνεργασία ή υπόνοια αυτής, μεταξύ ΕΛ.ΑΣ και αναρχικών; Ρίξτε μια (πρόχειρη γιατί υπάρχου πάρα πολλά) ματιά εδώ, κι εδώ, ενώ οΧρυσοχοίδης ανακάλυπτε πως μεταξύ ΕΛ.ΑΣ και Χ.Α υπάρχει συνεργασία.\nΌλα αυτά δείχνουν πως εμείς ως “εσωτερικός εχθρός” έχουμε πολλά να αντιμετωπίσουμε. Τα μέτρα “τήρησης τάξης”, η στρατιωτικοποίηση της αστυνομίας και το παρακρατικό ανάχωμα της εξουσίας, αποκαλύπτουν πως οι ελίτ (πολιτικές και οικονομικές) δεν θέλουν μόνο να τιμωρούν τους “αντιφρονούντες”, αλλά και να αποθαρρύνουν όσους έχουν σκοπό να τους μιμηθούν. Στον Μεγάλο Αδελφό υπήρχε ο όρος “έγκλημα σκέψης”. Γι’ αυτούς η σκέψη είναι έγκλημα, γιατί φοβούνται την αφύπνιση και αντίσταση του “εσωτερικού εχθρού”, που είμαστε όλοι μας. Και είμαστε η πλειοψηφία.


ΚΤΕΟ: Αυτά είναι τα πρόστιμα για όσους δεν πρόλαβαν - Καλλιθέα Νότιος Χτύπος\nHome / Unlabelled / ΚΤΕΟ: Αυτά είναι τα πρόστιμα για όσους δεν πρόλαβαν\nΚΤΕΟ: Αυτά είναι τα πρόστιμα για όσους δεν πρόλαβαν\nΈληξε χθες Τρίτη (20/10) η παράταση που είχε δοθεί στους οδηγούς ΙΧ αυτοκινήτων, δικύκλων και φορτηγών, για να περάσουν τα οχήματά τους από έλεγχο ΚΤΕΟ. Όσοι πρόλαβαν… πρόλαβαν και όσοι όχι καλούνται να πληρώσουν τη… “λυπητερή”.\nΉδη από χθες, ο σύνδεσμος ιδιοκτητών ΚΤΕΟ τόνιζε πως παράταση στην… παράταση δεν προβλέπεται να δοθεί, κάτι που σημαίνει πως από σήμερα, όσοι δεν πρόλαβαν θα βρεθούν αντιμέτωποι με “τσουχτερά” πρόστιμα. Πιο αναλυτικά, το μπόνους απαλλαγής από το 50% του προστίμου καθυστέρησης χάνεται (κάτι που σημαίνει πως θα πρέπει να πληρώσουν επιπλέον 32 ευρώ όταν πάνε για έλεγχο).\nΑκόμη, το πρόστιμο της Τροχαίας ανέρχεται στα 400 ευρώ! Στην συγκεκριμένα περίπτωση βέβαια, δηλαδή αν σας κόψει κλήση η Τροχαία, έχετε την ευκαιρία να μειώσετε το ποσό στα 50 ευρώ, αν εντός δεκαημέρου περάσετε το όχημά σας από έλεγχο και προσκομίσετε το αποδεικτικό του τεχνικού ελέγχου.\nΤα στοιχεία που έδωσε χθες το πρωί ο Πανελλήνιος Σύνδεσμος Ιδιωτικών ΚΤΕΟ έδειχναν πως το ποσοστό προσέλευσης οχημάτων που ήταν εκπρόθεσμα, δεν ξεπερνούσε το 35%!\n“Η διαφαινόμενη έως και σήμερα αναβλητικότητα των ιδιοκτητών οχημάτων που συνεχίζουν να σπεύδουν τις τελευταίες ημέρες των προθεσμιών στα ΚΤΕΟ, παράλληλα με την προσέλευση πολλών οχημάτων στα ΚΤΕΟ, δίχως να έχουν εξασφαλίσει πρωτίστως το απαραίτητο ραντεβού –σε συνάρτηση και με την συστηματική “πτώση” του συστήματος TAXIS τις τελευταίες ημέρες, δημιουργούν προϋποθέσεις αδυναμίας εξυπηρέτησης” αναφερόταν χαρακτηριστικά στην ανακοίνωση.\nΕδώ να σημειώσουμε ότι από την 1η Ιανουαρίου του 2016 το πρόστιμο για τη μη διενέργεια ελέγχου ΚΤΕΟ θα ανέρχεται στα 150 ευρώ, ενώ ο εντοπισμός των εκπρόθεσμων θα γίνεται μέσω ηλεκτρονικής διασταύρωσης, αλλά και βεβαίωσης της ΔΟΥ.\nΚΤΕΟ: Αυτά είναι τα πρόστιμα για όσους δεν πρόλαβαν Reviewed by athinapoli gr on 22.10.15 Rating: 5


ΜπλεΜήλο: Καμάκια και Ισλαμιστές\nΑν κάτι χαρακτηρίζει ιδιαίτερα το μοντέρνο ευρωπαϊκό κράτος, είναι η τάση του να δημιουργεί de facto δύο παράλληλα νομικά καθεστώτα. Αν ανήκεις σε κάποια προστατευόμενη ομάδα του αριστερού κατεστημένου -π.χ. μουσουλμάνος λαθρομετανάστης ή απλά μπαχαλάκης-, το κράτος αυξάνει τα περιθώριά σου να καταπατάς τα βασικά δικαιώματα πολιτών οι οποίοι δεν ανήκουν στις λεγόμενες «προστατευόμενες ομάδες». Αν ανήκεις στον γενικό πληθυσμό, το ίδιο κράτος -που παραβλέπει βιασμούς και λιντσαρίσματα- έρχεται με κάθε νέο νομοθέτημα να περιορίσει ολοένα περισσότερες ελευθερίες και δικαιώματά σου.\n-Κυριακάτικη Δημοκρατία 14.1.2018


Ολυμπιονίκης σώζει κουτάβι από φάρμα σκύλων για κρέας • Dogforum\nΟ Ολυμπιονίκης Gus Kenworthy δεν έφυγε από την Pyeongchang με άδεια χέρια. Ακόμα και αν δεν κέρδισε κάποιο μετάλλιο σε αυτούς τους Ολυμπιακούς αγώνες. Υιοθέτησε ένα κουτάβι από μια Νοτιοκορεατική φάρμα εκτροφής σκύλων για κρέας.\nΟ Gus και ο σύντροφος του, Matt Wilkas, επισκέφτηκαν μια φάρμα εκτροφής σκύλων για κρέας το οποίο έπρεπε να κλείσει. Στέγαζε 90 σκυλιά, σε πολύ άσχημες συνθήκες, τα οποία θα μεταφερθούν όλα στις Η.Π.Α. και τον Καναδά για να υιοθετηθούν.\nΣτην Νότια Κορέα υπάρχουν ακόμα φάρμες που εκτρέφουν σκυλιά για το κρέας τους, αν και η κατανάλωση σκυλίσιου κρέατος έχει μειωθεί αισθητά σε σύγκριση με χρόνια πριν. Εκτιμάται πως κάθε χρόνο περίπου 2.000.000 σκύλοι θανατώνονται και καταναλώνονται στην Νότια Κορέα.\nΗ οργάνωση Humane Society International ασχολείται διεθνώς με το θέμα της εκτροφής σκύλων για κρέας.\nΕκτροφή σκύλων για κρέας\nΟ Kenworthy ήταν μαζί με τους ανθρώπους της H.S.I. στο αγρόκτημα και κατάφεραν να πείσουν τον αγρότη να εγκαταλείψει την εκτροφή σκύλων. Σύμφωνα με το Associated Press:\n«Ο αγρότης δήλωσε στην H.S.I. ότι δεν σκόπευε ποτέ να πουλήσει σκυλιά για σφαγή, αλλά δεν είχε άλλη επιλογή αφού τα σκυλιά δεν δίνονταν ως κατοικίδια και συνέχιζαν να αναπαράγονται».\nΟ εκτροφέας αποδέχθηκε τελικά την προσφορά H.S.I. για να εξαγοράσει το αγρόκτημα του. Έτσι τα 90 σκυλιά μπορούσαν να πάρουν το δρόμο τους προς τις Η.Π.Α. και τον Καναδά όπου θα είναι διαθέσιμα για υιοθεσία.\n«Συμφωνώ ότι δεν είναι η θέση μου να επιβάλω δυτικά ιδεώδη στους ανθρώπους εδώ», έγραψε ο Gus στο Instagram. «Ο τρόπος με τον οποίο τα ζώα αυτά αντιμετωπίζονται, ωστόσο, είναι εντελώς απάνθρωπος και η παράδοση δεν πρέπει ποτέ να είναι ο αποδιοπομπαίος τράγος για τη σκληρότητα».\nΟ Gus Kenworthy σε φάρμα εκτροφής σκύλων για κρέας\nΈρωτας στην πρώτη ματιά…\nΟ Gus κατέληξε να “ερωτευτεί” ένα συγκεκριμένο κουτάβι. Ο Ολυμπιονίκης έγραψε στο Instagram ότι ο ίδιος την ονόμασε Beemo και δεν μπορούσε να περιμένει να την πάει στο νέο της σπίτι. “Θα έρθει στις ΗΠΑ για να ζήσει μαζί μου μόλις τελειώσει με τους εμβολιασμούς της σε σε λίγες εβδομάδες. Ανυπομονώ να της δώσω την καλύτερη δυνατή ζωή!” έγραψε ο Kenworthy.\nΔεν είναι η πρώτη φορά που ο freestyle σκιέρ φέρνει ένα κουτάβι από τους Ολυμπιακούς Αγώνες. Στο Σότσι, το 2014, υιοθέτησε και έφερε στο σπίτι μια οικογένεια αδέσποτων σκύλων, μαζί με το ασημένιο μετάλλιο.\nΟ Kenworthy είναι ένας πιστός υποστηρικτής των δικαιωμάτων των ζώων και σχεδιάζει να συνεχίσει να κάνει ότι μπορεί για τα σκυλιά.\nΤελειώνοντας την δημοσίευση του στο Instagram σημειώνει πως «υπάρχουν ακόμα εκατομμύρια σκύλων που χρειάζονται βοήθεια».\nΟ Gus και ο Mat με το κουτάβι που υιοθέτησαν από την φάρμα εκτροφής σκύλων για κρέας\nΔιαβάστε επίσης “Ψυχοφάρμακα σε σκύλους”\ngus kenworthy κουταβι\nεκτροφη σκυλων για κρεας νοτια κορεα\nολυμπιονικης σωζει κουταβι\nσκυλοι για κρεας\nσκυλοι ως τροφη\nφαρμα εκτροφης σκυλων για κρεας\nφαρμες σκυλων στη νοτια κορεα\nΠροηγούμενο άρθροΣκυλιά για πλούσιους μόνο;\nΕπόμενο άρθροΔιατροφή σκύλου με διάρροια-Τι μπορεί να φάει\nVideos & Photos admin - 08/06/2016\nΗ Δευτέρα 06/06/2016 ήταν μια μέρα πένθους και θλίψης για τους ανθρώπους του Cy-Fair Fire Department καθώς αναγκάστηκαν να αποχαιρετήσουν την Μπρίτανι (Brettagne), τον...


Τι πρέπει να σκεφτείτε πριν αποφασίσετε το όνομα του παιδιού\nΗ επιλογή του ονόματος είναι η πρώτη μεγάλη απόφαση που καλούνται να λάβουν οι γονείς και η οποία θα συνοδεύει το παιδί τους για όλη την υπόλοιπη ζωή του. Θα είναι ο ήχος που το άτομο θα ακούει σε όλη τη ζωή του και αυτό δημιουργεί μεγάλο άγχος και βασανιστικά ερωτήματα για πολλούς γονείς.\nΕίτε είναι παραδοσιακό, είτε πρωτότυπο είτε κληρονομικό, κάθε όνομα έχει κάποιο νόημα. Θα πρέπει να αποφασίσετε αν αυτό το νόημα σας ενδιαφέρει ή αν σας ενδιαφέρει μόνο η ηχητική του, για να βοηθηθείτε στις επιλογές σας.\nΕν αρχή το γράμμα\nΣε πολλές παραδόσεις, και όχι μόνο στην ελληνική, οι γονείς θέλουν να τιμούν τους προγόνους τους, χαρίζοντας τα ονόματά τους στα παιδιά τους. Στη σύγχρονη εποχή αυτό το έθιμο εξασθένισε κάπως, αλλά στις ημέρες μας, η παράδοση αρχίζει να επιστρέφει. Αν θεωρείτε ότι πια έχει γίνει πολύ της μόδας το αρχαιοελληνικό και έχουμε γεμίσει από «Δανάη» και «Οδυσσέα», βρείτε μερικά πιο σπάνια αρχαιοελληνικά ονόματα, δεν είναι δύσκολο.\nΕίναι επιθυμία κάθε γιαγιάς και παππού (έστω κι αν δεν το παραδέχονται) να πάρουν το όνομά τους τα εγγόνια τους. Είναι όμως ωραίο το όνομα; Του ταιριάζει;\nΤο επίθετο της μαμάς\nΠαραδοσιακά η σύζυγος θα λάβει το επίθετο του συζύγου, αλλά στην σύγχρονη εποχή ορισμένοι γονείς δεν διστάζουν να δώσουν στο σπλάχνο τους το επίθετο της μητέρας. Δείτε λίγο τους πιθανούς συνδυασμούς επιθέτου, ώστε να ταιριάζουν με το μικρό\nΘα έχει ένα και μοναδικό όνομα; Θα φέρει τα δύο ονόματα των δύο γιαγιάδων/παπούδων; Θα έχει ένα χριστιανικό και ένα αρχαιοελληνικό; Θα ακούει σε 3-4 ονόματα όπως τα διάσημα βρέφη του Χόλιγουντ ή σε 15 όπως οι ισπανίδες πριγκίπισσες;\nΤο όνομα της μαμάς\nΑν και στην Ελλάδα δεν συνηθίζεται, σε αρκετές άλλες χώρες του κόσμου τα παιδιά παίρνουν το όνομα του γονιού τους. Παγκοσμίως αυτό συνηθίζεται να συμβαίνει στα αγόρια, που παίρνουν δηλαδή το όνομα του πατέρα τους, ενώ είναι σχετικά σπάνιο για τα κορίτσια. Σε κάποιες ευρωπαϊκές χώρες πάντως είναι αρκετά συνηθισμένο η μαμά να δίνει το όνομά της στην κόρη της, ίσως με κάποιο υποκοριστικό (η Τσέχα Μπλάνκα, μπορεί να ονομάσει το κοριτσάκι της Μπλάνιτσκα).\nΑρκετοί γονείς επιλέγουν να τιμήσουν την οικογένεια, συνεχίζοντας την παράδοση του ονόματος από γενιά σε γενιά, χωρίς καμία διακοπή. Από τον Γεώργιο στον Γιώργο και από εκεί στον Γιωργάκη ή Γιώργο τον νεότερο.\nΌταν αποφασίζει το αδελφάκι\nΠολλοί γονείς αφήνουν το μεγαλύτερο αδερφάκι να αποφασίσει το όνομα του μωρού. Κάτι τέτοιο βέβαια ενέχει κινδύνους. Για παράδειγμα η θεία μου ρώτησε την κόρη της πώς θέλει να ονομάσουν τη μικρότερη αδερφή της και εκείνη απάντησε… «Τσουγκράνα»!\nΚυρίως στα χωριά, όταν κάποιος πεθαίνει νέος, οι επόμενες γενιές τον τιμούν δίνοντας το όνομά του στα παιδιά τους, όποια κι αν είναι η συγγένεια που έχουν. Αν για παράδειγμα κάποιος χάσει τον αδερφό του, τότε το παιδί του, παίρνει, παραδοσιακά, το όνομα του.\nΑναρωτιέστε γιατί υπάρχουν τόσες Μαρίες, Παναγιώτηδες και Δέσποινες; Όταν υπάρχουν επιπλοκές σε μία εγκυμοσύνη ή η μαμά δυσκολεύεται να μείνει έγκυος, συνηθίζεται να τάζει το μωρό σε κάποιον Άγιο ή την Παναγία.\nΔεν ακούγεται και πολύ ελληνικό, αλλά συμβαίνει και στην Ελλάδα: τα παιδιά να παίρνουν το όνομα κάποιου διάσημου, κάποιου ιστορικού προσώπου ή ακόμα και κάποιου ήρωα του κινηματογράφου.\nΣυχνά, οι γονείς, επιλέγουν να δώσουν στο παιδί τους ένα όνομα με ωραίο υποκοριστικό. Μπορεί για παράδειγμα το Ευφροσύνη ή το Ευγενία να μην ακούγεται πολύ ωραία, το Έφη όμως και το Τζένη, ίσως αρέσουν πολύ σε κάποιον γονιό ώστε να επιλέξει αυτό το όνομα.\nΠολλές φορές αποκαλούμε το παιδί με ένα ιδιαίτερο όνομα όταν είναι μωρό και μετά του… βγαίνει το όνομα. Για αυτό και βλέπουμε 60άρες να αποκαλούνται Μπουμπού, Μπεμπέκα ή Φίφη.\nΤο όνομα του… πρώην\nΣχεδόν πάντα συνδέουμε τα ονόματα με το χαρακτήρα κάποιου. Έτσι αν κάποτε υπήρχε στη ζωή μας μία Δανάη που συμπαθούσαμε πολύ, τότε αυτομάτως μας αρέσει αυτό το όνομα. Αρκεί βέβαια πάντα να γνωρίζει ο σύντροφός μας γιατί μας αρέσει αυτό το όνομα. Δεν θα είναι τόσο ευχάριστο να μάθει κάποια στιγμή ότι τον πρώην σας τον λένε… Αδάμ, όπως και τον γιο σας.\nΤα δύο ονόματα έχουν κάποια πλεονεκτήματα: Το παιδί μπορεί να διαλέξει όποιο του αρέσει περισσότερο, μένουν ικανοποιημένες και οι δύο γιαγιάς και –το καλύτερο- μπορεί να βγάλει ένα πιο σπάνιο όνομα από τη συνένωσή τους.\nΕίστε σε δίλημμα και σας αρέσει να αφήνετε τα πράγματα στην τύχη; Γράψτε όσα ονόματα σας αρέσουν σε χαρτάκια, τοποθετήστε τα σε ένα δοχείο και τραβήξτε! Αν μη τι άλλο, θα καταλάβετε από τις αντιδράσεις σας ποιο θέλατε να βγει. Govastileto.gr\n/ Τι πρέπει να σκεφτείτε πριν αποφασίσετε το όνομα του παιδιού


Τραγωδία στη Μεταμόρφωση: Αυτοκίνητο έπεσε σε στάση λεωφορείου - Ένας νεκρός και τρεις τραυματίες - ΑΡΧΑΓΓΕΛΟΣ ΜΙΧΑΗΛ\nΑρχική/ΔΙΑΦΟΡΑ/Τραγωδία στη Μεταμόρφωση: Αυτοκίνητο έπεσε σε στάση λεωφορείου – Ένας νεκρός και τρεις τραυματίες\nΈνας άνθρωπος έχασε τη ζωή του και τρεις τραυματίστηκαν το πρωί της Πέμπτης (24/05), σε τροχαίο δυστύχημα που σημειώθηκε στη Μεταμόρφωση.\nΉταν 08:20 το πρωί στην οδό Παπανδρέου 119 στη Μεταμόρφωση, όταν ο οδηγός ενός Ι.Χ. αυτοκινήτου έχασε τον έλεγχο του οχήματός του με αποτέλεσμα αυτό να πέσει πάνω σε στάση λεωφορείου γεμάτη κόσμο, τραυματίζοντας τέσσερις ανθρώπους.\nΌπως αναφέρει το Αθηναϊκό/Μακεδονικό Πρακτορείο Ειδήσεων, νεκρός είναι ένας 50χρονος άνδρας.\nΠαράλληλα, στο νοσοκομείο Παίδων «Αγλαΐα Κυριακού» έχει διακομισθεί τραυματισμένο ένα 9χρονο κορίτσι, το οποίο φέρεται να είναι η κόρη του οδηγού του Ι.Χ., η οποία δεν φορούσε ζώνη.\nΔύο ακόμα τραυματίες -σύμφωνα με πληροφορίες όχι σοβαρά- διακομίσθηκαν στο νοσοκομείο ΚΑΤ. Πρόκεται για τον 40χρονο πατέρα του κοριτσιού που ήταν και ο οδηγός του αυτοκινήτου κι έναν 80χρονο.\nΜαρτυρίες αναφέρουν ότι το μοιραίο ασημί αυτοκίνητο χτυπήθηκε από άλλο όχημα πριν πέσει πάνω στη στάση. Αυτό φέρεται να το επιβεβαίωσε η 9χρονη.\nΗ πληροφορία δεν έχει επιβεβαιωθεί επίσημα ωστόσο οι άνδρες της Τροχαίας που βρίσκονται στο σημείο θα αναζητήσουν τα πλάνα από κάμερες παρακείμενων επιχειρήσεων ώστε να διαπιστώσουν εάν όντως προηγήθηκε σύγκρουση.\nΗ σύγκρουση ήταν τόσο σφοδρή που άνοιξαν και οι δύο αερόσακοι του οχήματος.


Πωλείται επενδυτικός συνδυασμός στην Πάλαιρο Αιτωλ/νίας\nΔιαμερίσματα Δύο Υπνοδωμάτια Εμπορικά Κτίρια Επαγγελματικής Χρήσης\tΠρος Πώληση\t€190.000\nΣτο πλέον κεντρικό σημείο της Παλαίρου διατίθεται προς πώληση σπάνιο διώροφο ακίνητο παραδοσιακής αρχιτεκτονικής 150 τ.μ.\nΠλήρως ανακατασκευασμένο και ανακαινισμένο το 2005 το πέτρινο αυτό κτίριο περιλαμβάνει:\nα. επαγγελματικό χώρο Ισογείου 75 τ.μ. ο οποίος είναι μισθωμένος με μακροχρόνια επαγγελματική μίσθωση σε κατάστημα υγειονομικού ενδιαφέροντος – (εστιατόριο–καφετέρια), και\nβ. διαμέρισμα α΄ ορόφου 75 τ.μ., με 2 υπνοδωμάτια, άνετο ενιαίο χώρο καθιστικού, τραπεζαρίας και κουζίνας, και μπάνιο.\nΤο διατιθέμενο κτίριο αποτελεί μέρος ενός μεγαλύτερου κτιρίου (μεσοτοιχία), και διαθέτει υψηλού επιπέδου μόνωση (50 εκατοστά κενό μεταξύ των ορόφων) εξασφαλίζοντας την μέγιστη δυνατή ηχομόνωση και οικονομικά οφέλη στους διαμένοντες λόγω της εξάλειψης απώλειας ενέργειας.\nΗ Πάλαιρος πλέον αποτελεί έναν αναπτυσσόμενο παραθεριστικό προορισμό για πολίτες διαφόρων εθνικοτήτων, καθώς πολλοί αποφασίζουν και διαμένουν μόνιμα στο όμορφο αυτό παραδοσιακό και παραθαλάσσιο χωριό.


16 Οκτωβρίου 2019 – Candia Doc\nCandia Doc > 2019 > Οκτώβριος > 16\nΟλοκληρώθηκε η μετεγκατάσταση των μαθητών του 1ου Δημοτικού Σχολείου Γαζίου, έπειτα από την ολοκλήρωση των απαραίτητων εργασιών στο νέο κτίριο. Έτσι τα παιδιά ξεκίνησαν σήμερα τα μαθήματά τους στο νέο σχολείο. Στο χώρο βρέθηκε νωρίς το πρωί ο Δήμαρχος Μαλεβιζίου Μενέλαος Μποκέας, που συνομίλησε με εκπαιδευτικούς και γονείς. Παρών ήταν και ο Αντιδήμαρχος Παιδείας Χαράλαμπος Κουτσογιάννης. Αγιασμός για τα νήπια της…\nΚΡΗΤΗ1Ο ΔΗΜΟΤΙΚΟ ΣΧΟΛΕΙΟ ΓΑΖΙΟΥLeave a comment\nΑνακοίνωση εξέδωσε το ΠΑΜΕ Ηρακλείου, μέσω της οποίας απευθύνει κάλεσμα για συμμετοχή στο αυριανό συλλαληλτήριο στην Πλατεία Ελευθερίας στις 7.00μμ. Αναλυτικά, στην ανακοίνωση αναφέρεται: Κλιμακώνουμε την πάλη μας ενάντια στην αντεργατική επίθεση, με νέο Συλλαλητήριο στις 17 Οκτώβρη και συγκέντρωση στην πλατεία Ελευθερίας στις 7.00μμ Τα Συνδικάτα που συσπειρώνονται στο ΠΑΜΕ συνεχίζουμε με μεγαλύτερη δύναμη, μαχητικότητα και αποφασιστικότητα τη δράση…\nΜε στόχο την καλύτερη αποτύπωση της ατμοσφαιρικής ρύπανσης και την πρόληψη, ο Περιφερειάρχης Κρήτης Σταύρος Αρναουτάκης υπέγραψε σήμερα την ένταξη στο Επιχειρησιακό Πρόγραμμα «Κρήτη» 2014-2020 έργου ύψους 900.000 ευρώ για την προμήθεια και εγκατάσταση σταθμών παρακολούθησης της ατμοσφαιρικής ρύπανσης στην Περιφέρεια Κρήτης. «Είναι ιδιαίτερα σημαντικό ότι εντάσσεται στο Περιφερειακό Πρόγραμμα ένα έργο για όλη την Κρήτη και τον έλεγχο της…\nΤο μάθημα Επιστήμη για όλους. Σειρά πειραμάτων για παιδιά με απλά υλικά είναι το δεύτερο του νέου κύκλου μαθημάτων Εύρηκα-Εύρηκα: Για μια πιο δημιουργική εκπαίδευση, με τον οποίο επιχειρείται μια μικρή παρέμβαση στη μέση εκπαίδευση, αυτή την τόσο κρίσιμη βαθμίδα του εκπαιδευτικού μας συστήματος. Στόχος του είναι να …«μολύνει» λίγο τον στείρο εγκυκλοπαιδισμό του συστήματος –την παθητική κατανάλωση έτοιμων γνώσεων–…\nΗ χθεσινή ομιλία του βουλευτή Λασιθίου του ΣΥΡΙΖΑ, κ. Μανόλη Θραψανιώτη στην Ολομέλεια της Βουλής για ΚΕΕΛΠΝΟ, ΚΕΘΕΑ και θέματα Υγείας. Αναλυτικά η ομιλία: Κύριοι Υπουργοί, κύριοι Βουλευτές, θέλω να επισημάνω ότι σήμερα στην Ολομέλεια, αλλά και στις Επιτροπές, για το παρόν νομοσχέδιο έγινε μία γόνιμη συζήτηση μέσα σε θετικό κλίμα. Δεν μπορώ, όμως, να μην μπω στον πειρασμό να σχολιάσω…\nΕθιμοτυπική Συνάντηση με προέδρους κοινοτήτων της Κύπρου είχε το πρωί της Τετάρτης 16 Οκτωβρίου, στο γραφείο του στη Λότζια, ο Δήμαρχος Ηρακλείου Βασίλης Λαμπρινός. Ο Δήμαρχος καλωσόρισε τους Κυπρίους στο Ηράκλειο και εν συνεχεία οι Αντιδήμαρχοι Κώστας Βαρδαβάς και Μαρία Καναβάκη τους ενημέρωσαν για ευρύτερα ζητήματα της Τοπικής Αυτοδιοίκησης. Συγκεκριμένα, η συζήτηση αφορούσε κυρίως στην διαχείριση των απορριμμάτων, ένα…\nΑπό το θεατρικό εργαστήρι ενηλίκων και τη Χορωδία του Δήμου Αρχανών Αστερουσίων Το θεατρικό εργαστήρι ενηλίκων και η Χορωδία του Δήμου Αρχανών Αστερουσίων, θα παρουσιάσουν το θεατρικό έργο του Ιάκωβου Καμπανέλλη «το παραμύθι» το Σάββατο 19 Οκτωβρίου στις 20:30 στον κινηματογράφο ASTORIA στο Ηράκλειο με την στήριξη της Περιφέρειας Κρήτης. Η είσοδος για τους πολίτες θα είναι ελεύθερη. Λίγα λόγια…\nΠΟΛΙΤΙΣΜΟΣ«Παραμύθι Χωρίς Όνομα»Leave a comment\nΗ Ένωση Πολιτιστικών Φορέων Επαρχίας Κισάμου (ΕΠΟΦΕΚ), η Ομοσπονδία Πολιτιστικών Συλλόγων Εύβοιας(ΟΠΣΕ) και η Ομοσπονδία Πολιτιστικών Συλλόγων Ρόδου (ΟΠΣΡ), πραγματοποιούν μια σημαντική πρωτοβουλία-συνάντηση ( 2ην ) στην Κίσαμο Χανίων στις 19-20/10/2019 με τους παρακάτω στόχους:1.Την συνεργασία σε κοινά προβλήματα και προοπτικές των Πολιτιστικών Συλλόγων.2. Την παρότρυνση και βοήθεια για την δημιουργία Ενώσεων ή Ομοσπονδιών Πολιτιστικών Συλλόγων κατά γεωγραφική ενότητα σε…\nΚΡΗΤΗΟΠΣΕ, ΟΠΣΡLeave a comment


Το (ανύπαρκτο) σχέδιο αθλητισμού - Γ. Φιλέρης - SPORT 24\nΤο (ανύπαρκτο) σχέδιο αθλητισμού\nΕπιμέλεια: Γιάννης Φιλέρης Δημοσίευση: 22 Αυγ. 2016 13:58\nΟ Γιάννης Φιλέρης γράφει για το ολυμπιακό θαύμα της Ελλάδας, μιας χώρας όπου αθλητισμός θεωρείται μόνο το... επαγγελματικό ποδόσφαιρο\nΤο Τόκιο πήρε ήδη την ολυμπιακή σημαία και οι Ολυμπιακοί Αγώνες του Ρίο, πέρασαν ήδη στην ιστορία. Κάθε φορά που τελειώνουν οι Αγώνες, η επόμενη μέρα είναι περίεργη. Από τον "οργασμό" 15 ημερών, όπου τα πάντα κυλούσαν σε δαιμονιώδη ρυθμό και το ένα γεγονός διαδεχόταν το άλλο, στην απόλυτη ηρεμία.\nΗ τελετή λήξης, με το πάρτι των αθλητών και οι σταδιακές αναχωρήσεις από το Ρίο, όλη τη μέρα σήμερα, ρίχνουν οριστικά την αυλαία. Η τηλεόραση κλείνει, η προσμονή για τον επόμενο τελικό, για το επόμενο αγώνισμα ολοκληρώνεται. Έχουν μια μαγεία οι Ολυμπιακοί, έστω κι αν έχουν σημαδευτεί πλήρως από την εμπορευματοποίηση και το κέρδος των εταιριών, έστω κι αν δεν είναι καθαροί καθώς η χημεία προηγείται του αντιντόπινγκ.\nΕίναι οι Αγώνες, που κρατάνε όλη την υφήλιο μπροστά από την οθόνη. Είναι το 15ήμερο, όπου οι μανάδες και οι πατεράδες μας, εμείς οι ίδιοι που ουδέποτε θα βλέπαμε έναν αγώνα σκοποβολής 25 μέτρων, στηνόμαστε για να παρακολουθήσουμε τον τελικό της Άννας Κορακάκη. Θα στρέψουμε το βλέμμα μας σε όλο το εύρος του αθλητισμού, προσπαθώντας να απαντήσουμε ποιο σπορ είναι πιο δύσκολο.\nΚι αυτός ο Αύγουστος μας έμεινε βαθιά χαραγμένο για:\nΤο ξενύχτι να δούμε την Στεφανίδη, να ανεβαίνει στον ουρανό για να πάρει το χρυσό μετάλλιο.\nΤην έκπληξή μας πως αυτή η όμορφη κοπέλα, η Άννα Κορακάκη, σημάδευε σωστά με το αεροβόλο πιστόλι της, παίρνοντας μάλιστα δυο μετάλλια, σε διάστημα τριών ημερών.\nΤον θαυμασμό μας μπροστά στην τελειότητα του προγράμματος του Λευτέρη Πετρούνια, που ανεβαίνει και κατεβαίνει ή στέκεται στους κρίκους, λες και περπατάει στο έδαφος.\nΤη μεγάλη προσπάθεια των δυο ιστιοπλόων στα 4.70, που ο ένας, συμπλήρωνε τον άλλον και γίνονταν οι δυο μαζί η επέκταση του σκάφους τους και του πανιού τους.\nΤην κραυγή μας, το δάκρυ μας και την συγκίνησή μας, βλέποντας αυτό τον γίγαντα Σπύρο Γιαννιώτη να κολυμπάει τα δέκα χιλιόμετρα, στην τελευταία κούρσα της ζωής του και να δίνει αυτή την τρομερή μάχη, ως το τέλος.\nΓια την Ελλάδα, το Ρίο του 2016, θα έχει πάντοτε μια ευχάριστη ανάμνηση. Τα έξι μετάλλια που κατέκτησαν οι Έλληνες αθλητές και αθλήτριες, ήταν ο συνολικός απολογισμός μιας σπουδαίας παρουσίας. Μέσα σε δύσκολες συνθήκες κρίσης, με την προετοιμασία να επαφίεται οριστικά στην ιδιωτική πρωτοβουλία και τις χορηγίες, το ότι η Ελλάδα βρέθηκε τόσο ψηλά στον πίνακα των μεταλλίων, ισοδυναμεί με ένα μικρό θαύμα.\nΗ Στεφανίδη και η Κορακάκη, ο Πετρούνιας και ο Γιαννιώτης, οι Μάντης και Καγιαλής, αλλά και οι υπόλοιποι αθλητές μας που δεν τα κατάφεραν, αλλά έδωσαν τον καλό τους αγώνα στο Ρίο (όπως τα παιδιά του πόλο, ή τα κορίτσια της κωπηλασίας, ή ακόμη-ακόμη οι μαραθωνοδρόμοι μας κι ας τερμάτισαν μετά την 100ή θέση), στέλνουν ένα μήνυμα στην κοινωνία. Η προσπάθεια των ανθρώπων αυτής της χώρας για να πετύχουν κάτι καλό, συνεχίζεται. Και καμιά φορά πετυχαίνουν σε πείσμα όλων των προγνωστικών, όπως της goldman sachs που... προέβλεπε μηδέν μετάλλια για την Ελλάδα.\nΗ αλήθεια είναι ότι με το κράτος να υποχωρεί σε ό,τι αφορά στην προετοιμασία των πρωταθλητών, οι ίδιοι οι αθλητές σε συνεργασία με τους χορηγούς τους, πήραν την τύχη στα χέρια τους. Εξασφάλισαν τα στοιχειώδη για την προετοιμασία τους και κατάφεραν να πάνε έτοιμοι για ό,τι καλύτερο μπορούσαν.\nΣτις τσέπες των γονέων\nΘα είναι αυτό το μέλλον του πρωταθλητισμού υψηλού επιπέδου. Θα βασίζεται στην ιδιωτική πρωτοβουλία και τις χορηγίες; Μπορεί. Κατά τη γνώμη μας, ωστόσο, πρωταθλητισμός χωρίς αθλητισμό δεν γίνεται να υπάρξει. Και από τη στιγμή, που δεν μπορούμε να παράξουμε αθλητές, θα είναι δύσκολο να βγάλουμε και πρωταθλητές. Δεν είναι κακό, ούτε ενοχλεί, η εμπλοκή των χορηγών στην προετοιμασία. Ίσως μάλιστα στην εποχή της τεράστιας κρίσης, να είναι ο μοναδικός δρόμος, που δείχνει μια διέξοδο.\nΩστόσο, το κράτος δεν μπορεί να κρύβεται πίσω από τις εταιρείες. Αφού δεν μπορεί να δώσει στους πρωταθλητές όσα απαιτεί η διάκρισή τους, ας φροντίσει να βγάλει όσο το δυνατόν περισσότερους αθλητές. Ας προσπαθήσει να βρει τρόπους, ή να σχεδιάσει ένα πρόγραμμα, για μαζική άθληση. Η εκμάθηση του αθλητισμού, στα νέα παιδιά, μετακυλίστηκε οριστικά στις τσέπες των γονέων. Δεν υπάρχει σύλλογος, που να παίρνει τα παιδιά δωρεάν για να παίξουν ποδόσφαιρο, μπάσκετ, να μάθουν στίβο, κολύμπι, γυμναστική κλπ. Με την ίδια τσέπη, που ματώνει καθημερινά για να βγαίνουν (αν βγαίνουν) οι υποχρεώσεις.\nΟ ίδιος γονιός θα πρέπει να πάει το παιδί του να αθληθεί, πληρώνοντας. Όπως θα πληρώσει (το φροντιστήριο) για να περάσει στο Πανεπιστήμιο. Όπως θα πληρώσει (τον γιατρό) για να το κάνει καλά.\nΔιαβάσατε, πουθενά κανένα σχέδιο του υφυπουργείου αθλητισμού ή της ΓΓΑ για τον μαζικό αθλητισμό. Για την αξιοποίηση των ρημαγμένων ολυμπιακών εγκαταστάσεων; Πόση ώρα γυμναστική (και ...κυρίως σε ποιες εγκαταστάσεις;) περιλαμβάνει το σχολικό πρόγραμμα; Δεν θα διαβάσετε, φυσικά. Ο πολυάσχολος υφυπουργός και οι συνεργάτες του, έχουν αποκλειστική απασχόληση να επιλύσουν τα προβλήματα του... επαγγελματικού ποδοσφαίρου. Ο αθλητισμός ουδόλως τους απασχολεί. Όπως δεν απασχόλησε τους προκατόχους τους, ή δεν θα απασχολήσει τους διαδόχους τους.


Πώς να αντιμετωπίσετε τα κρυολογήματα στα παιδιά. | Physiomer\nΠώς να αντιμετωπίσετε τα κρυολογήματα στα παιδιά.\nΤο κοινό κρυολόγημα ή ρινίτιδα είναι μία λοίμωξη των ρινικών κοιλοτήτων, που προκαλείται από έναν μεγάλο αριθμό ιών, εκ των οποίων οι περισσότεροι ανήκουν στην οικογένεια των ρινοϊών ή των κορωναϊών. Αποτελεί ένα ιδιαίτερα κοινό νόσημα του χειμώνα. Αν και οι ενήλικες συνήθως εμφανίζουν μόνο 2 με 3 κρυολογήματα κατ’ έτος, τα παιδιά μπορεί να προσβληθούν έως και 6 φορές, ενώ τα βρέφη έως και 10. Η διαφορά αυτή μπορεί εν μέρει να εξηγηθεί από το γεγονός ότι το ανοσοποιητικό σύστημα ενός ενήλικα είναι ώριμο και επομένως έχει την ικανότητα να εξουδετερώνει τους ιούς. Στα παιδιά, των οποίων το ανοσοποιητικό σύστημα ακόμα αναπτύσσεται, οι ιοί δεν εξαλείφονται πάντα, με αποτέλεσμα να προκαλούν κρυολόγημα. Εκτός του γεγονότος ότι τα παιδιά έχουν λιγότερο αποτελεσματικό ανοσοποιητικό σύστημα, είναι επίσης πιο επιρρεπή στην εμφάνιση κρυολογημάτων διότι οι ιοί του κρυολογήματος μεταδίδονται πολύ εύκολα μεταξύ των παιδιών, ειδικά στο περιβάλλον του σχολείου. Οι παιδότοποι και άλλες κοινόχρηστες δραστηριότητες αποτελούν συνεπώς πηγές μετάδοσης ασθενειών.\nΤο κρυολόγημα παραμένει, ωστόσο, ένα σχετικά ήπιο νόσημα που υποχωρεί από μόνο του σε 5 με 7 ημέρες κατά μέσο όρο.\nΔύο με τρεις ημέρες μετά από την ιογενή λοίμωξη, τα πρώτα συμπτώματα του κρυολογήματος ξεκινούν να εμφανίζονται. Εν γένει αυτά είναι πονόλαιμος, πταρμοί και ρινική συμφόρηση. Σύντομα κάνει την εμφάνισή της και η ρινική καταρροή, η οποία ορισμένες φορές συνοδεύεται από ήπιο πυρετό ή πονοκέφαλο. Αν και οι ρινικές εκκρίσεις στην αρχή είναι διαυγείς, αυτό μπορεί (όχι πάντα όμως) να αλλάξει εάν εμφανιστεί δευτερογενής λοίμωξη. Το παιδί σας ενδέχεται επίσης να εμφανίσει συρίττουσα αναπνοή και βήχα, ιδιαίτερα εάν πάσχει από άσθμα.\nΤο κρυολόγημα μπορεί εύκολα να διαφοροποιηθεί από τη ‘γρίπη’, η οποία είναι επίσης συχνή κατά την ίδια εποχή του έτους. Στην περίπτωση της ‘γρίπης’, το αίσθημα κόπωσης, ο πυρετός και ο πονοκέφαλος θα είναι πιο έντονα και το παιδί σας θα παραπονείται επίσης για μυαλγίες, οι οποίες είναι είτε απούσες ή πολύ ήπιες στην περίπτωση του κρυολογήματος. Τα κρυολογήματα μπορεί να έχουν παρόμοια συμπτώματα με την αλλεργική ρινίτιδα, ωστόσο στην περίπτωση της τελευταίας, τα συμπτώματα θα διαρκέσουν για αρκετές εβδομάδες και σπάνια θα συνοδεύονται από βήχα ή πυρετό. Εάν έχετε οποιαδήποτε αμφιβολία ή εάν το κρυολόγημα του παιδιού σας φαίνεται να επιμένει, ο γιατρός σας θα είναι σε θέση να αξιολογήσει και να διαγνώσει την πάθηση. Αντίστοιχα, θα πρέπει να επισκεφτείτε το γιατρό σας άμεσα εάν το παιδί σας εμφανίσει υψηλό πυρετό, επίμονο πόνο στα αυτιά ή στο πρόσωπο, ή δυσκολία στην αναπνοή. Αυτά όλα είναι συχνά σημάδια επιπλοκών του κρυολογήματος και ενίοτε χρήζουν ειδικής θεραπείας.\nΓιατί και με ποιο τρόπο να αντιμετωπίσετε ένα κρυολόγημα στα παιδιά;\nΤο κρυολόγημα είναι συνήθως ήπιο νόσημα, το οποίο θα υποχωρήσει από μόνο του σε μία εβδομάδα κατά μέσο όρο.\nΔεν υπάρχει ‘πραγματική’ θεραπεία για το κρυολόγημα αυτό καθεαυτό και τα αντιβιοτικά δεν έχουν κανένα αποτέλεσμα στους ιούς. Ωστόσο, ο γιατρός μπορεί να συνταγογραφήσει στο παιδί σας άλλα φάρμακα για την ανακούφιση από τα συμπτώματα. Ο πυρετός και ο πονοκέφαλος συνήθως αντιμετωπίζονται με παρακεταμόλη. Τα φαρμακευτικά αποσυμφορητικά δεν επιτρέπεται να χρησιμοποιούνται σε παιδιά ηλικίας κάτω των 15 ετών, εξαιτίας των ανεπιθύμητων ενεργειών, οι οποίες ορισμένες φορές μπορεί να είναι σοβαρές. Ακόμα και στους ενήλικες η χρήση τους απαιτεί προσοχή. Εάν το παιδί σας εμφανίσει και βήχα προσπαθήστε να αποφύγετε την άμεση καταστολή του χωρίς τη γνώμη του γιατρού σας: ο βήχας είναι ο τρόπος του οργανισμού να απομακρύνει αποτελεσματικά τη βλέννη και να εμποδίσει το κρυολόγημα να εξαπλωθεί στον πνεύμονα.\nΆλλες απλές ενέργειες που μπορούν να βοηθήσουν στην ανακούφιση από το κρυολόγημα και να επιταχύνουν την ανάρρωση περιλαμβάνουν:\nΕίναι σημαντικό να διασφαλίσετε ότι το παιδί σας αναπαύεται επαρκώς. Αυτό βοηθά το ανοσοποιητικό σύστημα στην καταπολέμηση του ιού.\nΒεβαιωθείτε ότι το παιδί σας καταναλώνει επαρκή ποσότητα υγρών προκειμένου να αποφευχθεί η αφυδάτωση.\nΔιατηρήστε τον αέρα στο δωμάτιο του παιδιού σας υγρό, προκειμένου να αποτρέψετε την ξήρανση της μύτης.\nΑποφεύγετε τους χώρους που καπνίζουν. Το παθητικό κάπνισμα εξασθενεί τις βλεννώδεις μεμβράνες της μύτης, καθιστώντας το παιδί σας πιο επιρρεπές στην εμφάνιση κρυολογήματος και άλλων επιπλοκών.\nΕίναι σημαντικό να βεβαιώνεστε ότι το παιδί σας φυσά τη μύτη του πολύ καλά.\nΡινικός καθαρισμός με PHYSIOMER®, ένας αποτελεσματικός σύμμαχος στην αντιμετώπιση του κρυολογήματος\nΟι ειδικοί συστήνουν το ρινικό καθαρισμό με διάλυμα χλωριούχου νατρίου για την αντιμετώπιση των κρυολογημάτων και των λοιπών λοιμώξεων του ανώτερου αναπνευστικού συστήματος. Σε αντίθεση με άλλα προϊόντα, το PHYSIOMER® έχει το πλεονέκτημα ότι είναι απλό στη χρήση, αποστειρωμένο και πρακτικό, ώστε το παιδί σας να μπορεί να εντάξει στη ρουτίνα του τη ρινική υγιεινή. Το PHYSIOMER® έχει πολλαπλές δράσεις:\nΕπειδή ενυδατώνει τις ρινικές κοιλότητες, υγραίνει επίσης τις εκκρίσεις και βοηθά στην απομάκρυνσή τους. Από τη στιγμή που η μύτη είναι καθαρή, το παιδί σας θα μπορεί να αναπνέει πιο ελεύθερα.\nΑυξάνοντας την κίνηση των κροσσών (μικρές βλεφαρίδες που καλύπτουν την επιφάνεια του ρινικού κυττάρου), περιορίζει την επαφή των ιών με τη ρινική μεμβράνη, εξασθενώντας έτσι την επίδρασή τους.\nΗ αποτελεσματικότητα του PHYSIOMER® στην πρόληψη και θεραπεία των κρυολογημάτων και των περαιτέρω επιπλοκών έχει μελετηθεί σε 390 παιδιά. Όταν χρησιμοποιείται σε συνδυασμό με θεραπείες κατά του κρυολογήματος και της ρινοφαρυγγίτιδας, το PHYSIOMER® Kids Ισότονο:\nΜειώνει σημαντικά τη βαρύτητα των συμπτωμάτων (ρινική καταρροή, συμφόρηση και πονόλαιμος) και επιταχύνει την ανάρρωση:\nΒελτιώνει την αναπνοή κατά 45%.\nΠεριορίζει τη χρήση φαρμακευτικών σκευασμάτων.\nΌσον αφορά τα παιδιά ηλικίας 6 ετών και άνω, το PHYSIOMER® Υπέρτονο Ευκάλυπτος επιτρέπει την αποσυμφόρηση της μύτης σε 3 μόνο λεπτά. Το 54% των χρηστών ανέφερε ότι βρήκε το PHYSIOMER® Υπέρτονο Ευκάλυπτος πιο αποτελεσματικό από το σύνηθες αποσυμφορητικό του.\nΠαρόλο που το κρυολόγημα θεωρείται ήπια ασθένεια, η χρήση του PHYSIOMER® σας βοηθά να αντιμετωπίσετε το κρυολόγημα του παιδιού σας συντομότερα, βοηθώντας το να επιστρέψει στις συνήθεις δραστηριότητές του. Το PHYSIOMER® Kids Ισότονο είναι ένα αξιόπιστο και αποτελεσματικό διάλυμα που βοηθά στην αντιμετώπιση του κρυολογήματος του παιδιού σας. Για παιδιά ηλικίας άνω των 6 ετών, χρησιμοποιείστε σε συνδυασμό με το PHYSIOMER® Υπέρτονο Ευκάλυπτος για ταχεία αποσυμφόρηση.\nΑντιμετώπιση του κρυολογήματος στους ΕΝΗΛΙΚΕΣ


Ακολουθεί ένας συνοπτικός οδηγός για γνώστες του αντικειμένου με σκοπό τη αναβάθμιση σε Joomla 2.5 και Joomla 2.0\nΚατεβάστε το jupgrade και εγκαταστήστε το component. Ενεργοποιήστε το upgrade mootools. Τρέξτε το component.\nΑναβαθμίστε το το Virtuemart 1.1.9 σε 2.0. Μη ξεχάσετε να επιλέξετε "Enable database Update tools".\nΠηγαίνετε tools -> tools and migration->Start migration\nΕγκαταστήστε το Virtuemart 2.0 σε νέο site\nΕξάγετε τη βάση από το παλιό virtuemart και εισάγετε την στη βάση δεδομένων του νέου site. Αντιγράψτε και τα αρχεία των εικόνων του Virtuemart.\nΑΝΑΘΕΣΤΕ ΣΤΗ DIGIART ΤΗΝ ΑΝΑΒΑΘΜΙΣΗ\nΔιαβάστηκε 4425 φορές


Τήν Παρασκευή 30 Σεπτεμβρίου 2011 και ώρα 6.30 μ.μ. θα τελεσθεί ο αγιασμός στο Νεανικό Κέντρο του Ιερού Ναού μας για την έναρξη της νέας Κατηχητικής χρονιάς. Προσκαλούνται όλα τα παιδιά της Ενορίας μας, κάθε ηλικίας καθώς επίσης και όσοι από τους γονείς τους επιθυμούν και μπορούν να παρευρεθούν.\nΕκδρομή στις 27 Ιουνίου 2011\nΠατήστε πάνω στη φωτογραφία για να τις δείτε όλες\nΣτις 27 Ιουνίου 2011 πραγματοποιήθηκε η ημερήσια εκδρομή του Κέντρου Νεότητος της ενορίας μας για την λήξη των Κατηχητικών μαθημάτων. Η εκδρομή ξεκίνησε με προσκύνημα στον Ιερό Ναό Κοιμήσεως Θεοτόκου Ορχομενού (Παναγία η Σκριπού). Η Εκκλησία αυτή κτίσθηκε το 874 μ.Χ. από τον Λεόντιο τον Πρωτοσπαθάριο και έχει τοιχογραφίες, οι αρχαιότερες από τις οποίες ανάγονται στόν 12ο μ.Χ. αιώνα. Στο κτίσμα της Εκκλησίας εξωτερικά βρίσκονται εντοιχισμένες πάρα πολλές επιγραφές, χριστιανικές και προχριστιανικές. Οι επιγραφές αυτές χρησιμοποιήθηκαν σαν λίθοι για να χτιστεί ο Ιερός Ναός.\nΟ Ελευθέριος Βενιζέλος κήρυξε τον Ι. Ναό ιστορικό διατηρητέο μνημείο και έδωσε εντολή να αποκατασταθούν οι ζημιές που είχε υποστεί από μεγάλο σεισμό στα τέλη του 19ου αιώνα.\nΠολύτιμος θησαυρός του Ιερού Ναού είναι η θαυματουργή εικόνα της Υπεραγίας Θεοτόκου η οποία διέσωσε με θαυματουργικό τρόπο τον Ορχομενό από τους Γερμανούς κατακτητές. Όλο το ιστορικό για το μεγάλο αυτό θαύμα της Μεγαλόχαρης μάς το διηγήθηκε πολύ γλαφυρά ο εφημέριος του Ι.Ναού π.Χαράλαμπος Χατζηχαραλάμπους. Προηγουμένως μας ανέπτυξε όλα τα ιστορικά στοιχεία που αφορούν τον προσκυνηματικό αυτό Ι.Ναό της Παναγίας μας.\nΣτη συνέχεια μεταβήκαμε στον δεύτερο βασικό προορισμό μας την Ιερά Μονή Μεταμορφώσεως του Σωτήρος (Σαγματά). Την Ιερά αυτή Μονή, που βρίσκεται σε υψόμετρο 750 μέτρων, ίδρυσε τον 12ο αιώνα ο όσιος Κλήμης, με χορηγία του Αυτοκράτορα Αλεξίου Κομνηνού. Ανεκτίμητος θησαυρός της Ιεράς Μονής το τεμάχιο Τιμίου Ξύλου που είχαμε την μεγάλη ευλογία να προσκυνήσουμε, και να λάβουμε την Χάρη του Τιμίου Σταυρού του Κυρίου μας.\nΣτο κατανυκτικό Καθολικό της Ιεράς Μονής εξαιρετικό ενδιαφέρον παρουσιάζει το ωραιότατο ψηφιδωτό δάπεδο. Είναι φτιαγμένο με λεπτές πολύχρωμες ψηφίδες, με θαυμάσιες παραστάσεις από το ζωϊκό και φυτικό βασίλειο καθώς επίσης και με γεωμετρικά σχήματα.\nΣε μικρή απόσταση από την Ι. Μονή προς τα δυτικά υπάρχει το παρεκκλήσιο του οσίου Κλήμεντος με τον τάφο του. Από το σημείο αυτό είναι εντυπωσιακή η θέα προς τον κάμπο της Βοιωτίας.\nΣτην Ι.Μ.Σαγματά τιμάται ιδιαίτερα ο νέος άγιος της Εκκλησίας της Ρωσίας, Λουκάς ο επίσκοπος Κριμαίας. Ο άγιος Λουκάς ήταν ιατρός και σε ειδικά διαμορφωμένο χώρο της Μονής υπάρχουν προσωπικά του είδη, φωτογραφίες πολλές, ιατρικά εργαλεία που χρησιμοποιούσε και πολλά άλλα. Φυλάσσεται επίσης προς προσκύνηση Τεμάχιο του Ιερού λειψάνου του. Ακούγοντας από τους πατέρες της Μονής στοιχεία από την βιογραφία του θαυμάσαμε πραγματικά την μεγάλη υπομονή που έδειξε ο άγιος στους πολυάριθμους διωγμούς που υπέστη από το αθεϊστικό καθεστώς που υπήρχε τότε στην Ρωσία.\nΑμέσως μετά και από αυτό το προσκύνημα κατευθυνθήκαμε στόν εξαιρετικό χώρο αναψυχής που υπάρχει έξω από την Ι. Μονή, όπου περάσαμε το υπόλοιπον της ημέρας.\nΑποσπάσματα απο την Χριστουγεννιάτικη γιορτή\nΤο θεατρικό έργο "Η χρυσή χήνα" εδόθη στο Πνευματικό Κέντρο Ρουμελιωτών την Κυριακή 11 Φεβρουαρίου 2007\nΦωτογραφίες απο την θεατρική παράσταση στις 27 Φεβρουαρίου 2011\nΜε επιτυχία ολοκληρώθηκε η θεατρική παράσταση του Νεανικού Κέντρου του Ι.Ναού μας στη σκηνή του Πνευματικού Κέντρου Ρουμελιωτών την Κυριακή 27 Φεβρουαρίου 2011 με τίτλο "Ο Δούκας και ο Κηπουρός"\nΠρόσκληση Θεατρικού 2011\nΣτη σκηνή του Πνευματικού Κέντρου Ρουμελιωτών την Κυριακή 27 Φεβρουαρίου 2011, στις 7.00 μ.μ. θα ζωντανέψει μια όμορφη ιστορία της Νινέττας Βολουδάκη, εμπνευσμένη απο δυο παραμύθια του γνωστού παραμυθά Χάνς Κρίστιαν Άντερσεν,στην οποία όλα τα παράξενα πράγματα μπορούν να συμβούν!\nΕπίσκεψη αντιπροσωπείας στη Βουλή\nΑπό την επίσκεψη αντιπροσωπείας των παιδιών του Λυκείου -του Νεανικού μας Κέντρου-στο Ελληνικό Κοινοβούλιο την Κυριακή 30-01-2011\nΗ Χριστουγεννιάτικη Γιορτή του Νεανικού μας Κέντρου έγινε την Κυριακή 19 Δεκεμβρίου 2010 στο Πνευματικό Κέντρο Ρουμελιωτών. Το πρόγραμμα περιελάμβανε Χριστουγεννιάτικους ύμνους, τραγούδια, απαγγελίες ποιημάτων και παραδοσιακά κάλαντα με χορωδία και συνοδεία μουσικών οργάνων\nΠρόγραμμα Νεανικού Κέντρου\nΟ Αγιασμός των Κατηχητικών Σχολείων


Ελεύθερος αφέθηκε ο γιατρός που αυνανιζόταν σε ασθενείς του - Λασίθι - Νέα Κρήτη\nΤώρα διαβάζετε: Ελεύθερος αφέθηκε ο γιατρός που αυνανιζόταν σε ασθενείς του\nΑπαγορεύτηκε η έξοδος από τη χώρα για τον 55χρονο γιατρό\nΕλεύθερος με περιοριστικούς όρους αφέθηκε ο γιατρός που κατηγορείται ότι προχωρούσε σε ασελγείς πράξεις εις βάρος ασθενών του.\nΑπολογείται ο γιατρός που αυνανιζόταν ενώ εξέταζε νεαρή ασθενή του\nΑπολογείται ο γιατρός που αυνανιζόταν σε ασθενείς του - Συνεχίζονται οι καταγγελίες\nΠριν από λίγο ολοκληρώθηκε η διαδικασία της απολογίας του 55χρονου στο Δικαστικό Μέγαρο Νέαπολης.\nΣύμφωνα με πληροφορίες, ο γιατρός φέρεται να παραδέχτηκε κάποιες από τις κατηγορίες εις βάρος του οι οποίες αναφέρθηκαν στο δικαστήριο.\nΟι ίδιες πληροφορίες αναφέρουν πως στον κατηγορούμενο απαγορεύτηκε η έξοδος από τη χώρα, ενώ έχει την υποχρέωση να εμφανίζεται ανά συγκεκριμένα χρονικά διαστήματα στο Αστυνομικό Τμήμα της περιοχής του.\nΥπενθυμίζεται ότι ο γιατρός μεταφέρθηκε στο δικαστήριο μετά τις 11 το πρωί, με την κατηγορία της ασέλγειας αφού φέρεται να προέβη σε αυνανισμό μπροστά σε γυναίκες ασθενείς του.\nΠέραν από το περιεχόμενο της δικογραφίας και της εισαγγελίας που έχει συνταχθεί εις βάρος του, καθημερινά εμφανίζονται και άλλες γυναίκες «θύματα» που προσφεύγουν στην αστυνομία και τη δικαιοσύνη καταγγέλλοντας ότι έπεσαν θύματα του σάτυρου γιατρού.\nΜάλιστα, ελάχιστα λεπτά πριν την προσαγωγή του στο δικαστικό μέγαρο αποχώρησε μια 23χρονη κοπέλα η οποία προσήλθε αυθόρμητα στο γραφείο του ανακριτή σήμερα το πρωί, καταθέτοντας και για την δική της οδυνηρή περιπέτεια που έζησε στα χέρια του γιατρού.


Η Mercedes ξεκίνησε την παραγωγή του νέου ηλεκτρικού οχήματος Mercedes Benz EQS και τα πρώτα αυτοκίνητα έχουν ήδη αρχίσει να ξεκινούν από τη γραμμή παραγωγής.\nΤο Mercedes EQS είναι ένα πολυτελές ηλεκτρικό όχημα που παρουσιάστηκε τον περασμένο μήνα. Η παραγωγή του αυτοκινήτου ξεκίνησε τώρα στο Factory 56 στο εργοστάσιο της Mercedes στην πόλη Sindelfingen της Γερμανίας. Η νέα Mercedes EQS θα έχει αυτονομία έως 770 χλμ.\nΗ παραγωγή EQS στο Factory 56 αποτελεί παράδειγμα βιώσιμης και ουδέτερης παραγωγής CO2 οχημάτων στη Mercedes-Benz. Πολλά μέτρα που ενισχύουν την προστασία του περιβάλλοντος και τη διατήρηση των πόρων χαρακτηρίζουν το εργοστάσιο: ως ένα μόνο παράδειγμα, τα φωτοβολταϊκά συστήματα στην οροφή της αίθουσας καλύπτουν ετησίως περίπου το 30% της ζήτησης ηλεκτρικής ενέργειας. Λόγω της μέγιστης ευελιξίας, είναι δυνατή η συναρμολόγηση διαφορετικών μοντέλων και τύπων κίνησης σε μία γραμμή. Οι διαδικασίες και ο εξοπλισμός στην αίθουσα παραγωγής του Factory 56 μπορούν επομένως να προσαρμοστούν με ακρίβεια στις απαιτήσεις του ηλεκτρικού μοντέλου EQS.\nΜπορείτε να βρείτε περισσότερες πληροφορίες σχετικά με το νέο ηλεκτρικό όχημα Mercedes Benz EQS στη Mercedes στον παρακάτω σύνδεσμο.\nthegreeksenergy.com » Τεχνολογικά Νέα » Ειδήσεις » Τop Νews » Το ηλεκτρικό όχημα Mercedes Benz EQS μπαίνει στην παραγωγή (video)\n» Επίσημο το ηλεκτρικό αυτοκίνητο Volkswagen ID.3 (video)\n» Έρευνα: Οι Video OTT πλατφόρμες στην Ελλάδα\n» SNOW-C: Φορτίστε ασύρματα το smartphone σας στην τσέπη σας (video)\n» Funai Electric: Τέλος η παραγωγή VCR τον επόμενο μήνα


Το κλασικό Mini μετατρέπεται σε ηλεκτρικό, ιδού πώς! - Cars Electric\nΤο κλασικό Mini μετατρέπεται σε ηλεκτρικό, ιδού πώς!\n9 Νοεμβρίου 2020 11:00 πμ\nΤη δυνατότητα στους ιδιοκτήτες του κλασικού Mini, να το μετατρέψουν σε ηλεκτρικό, δίνει η βρετανική εταιρεία Swindon Powetrain, μέσω ενός κιτ μέγιστης απόδοσης 163 ίππων.\nΤο κόστος του πακέτου ανέρχεται στις 8.850 λίρες (10.000 ευρώ) κα περιλαμβάνει μια μπαταρία 12 kWh, το ηλεκτροκινητήρα, σύστημα φόρτισης, μετατροπέα τάσης, σύστημα ψύξης, όπως επίσης και βάσεις ειδικά σχεδιασμένες για το χώρο κάτω από το καπό του αυτοκινήτου.\nTo kit που μετατρέπει σε ηλεκτρικό το κλασικό Mini\nΟι πρώτες παραδόσεις του κιτ που εξηλεκτρίζει το κλασικό Mini, θα λάβουν χώρα τον Δεκέμβριο του 2020, ενώ ήδη η βρετανική έχει λάβει περισσότερες από 500 αιτήσεις.\nΠροηγούμενο άρθροGoCycle GX: Το απόλυτο ποδήλατο πόλης\nΕπόμενο άρθροNissan: Mε την υπηρεσία Car Sharing εξοικονομείς χιλιόμετρα


✿ Οι Σκέψεις Μου Κάνουν Θόρυβο..: ΣΤΙΚΑΚΙ: ΚΑΡΚΙΝΟΣ ΜΕ ΩΡΟΣΚΟΠΟ ΣΚΟΡΠΙΟ!...\nΣΤΙΚΑΚΙ: ΚΑΡΚΙΝΟΣ ΜΕ ΩΡΟΣΚΟΠΟ ΣΚΟΡΠΙΟ!...\nΈπαθα ζήλια και δεν κάθομαι με τίποτα με σταυρωμένα τα χέρια, ο κόσμος να χαλάσει!\nΘα μιλάνε όλοι για ένα "στικάκι" κι εγώ θα γράφω εδώ άλλα ντ' άλλων; Ε, όχι αγάπη μου!\nΡΩΤΗΣΑ ~ ΔΙΑΒΑΣΑ ~ ΕΜΑΘΑ !\nΡΩΤΗΣΑ...κοτζάμ αστρολόγο για το ζώδιο του στικακίου, γεννημένου στις 8 Ιουλίου:\nΚαρκίνος με ωροσκόπο Σκορπιό!\nΚαλά τώρα, σοβαρολογείς ότι χρειάζεσαι ειδική ανάλυση των χαρακτηριστικών του ζωδίου αυτού, σε σχέση πάντα με τον ωροσκόπο του;\nΤι να την κάνεις ρε άνθρωπε! Η...σημειολογία των λέξεων και μόνο, δεν σου αρκεί;!\nΈνας "καρκίνος" μαζί μ' έναν "σκορπιό", πόσα "καλά" άραγε μπορεί να προμηνύουν κι ειδικά αν συναντηθούνε κιόλας...μαύρο φίδι που σε έφαγε!\nΔΙΑΒΑΣΑ...για την γέννηση, τον θάνατο, την μετανάστευση, την λαθρομετανάστευση, τον επαναπατρισμό, την ανάνηψη, την επαναφορά, την ανάρρωση, την μετεμψύχωση και την...φιλοξενία του στικακίου, από την ημέρα που πάτησε το πόδι του στον μάταιο ετούτο κόσμο!\nΤων παθών του τον τάραχο έχει περάσει κι αυτόοοο!\nΤΟ ΔΟΛΙΟ ΤΟ ΣΤΙΚΑΚΙ...\nΠου αν είχε στόμα να μιλήσει θα είχε αφρίσει λέμε!\nΕίναι τώρα δράματα να μιλάμε...εμείς για τα δικά μας;;;!!!\nΝα μας ακούει κιόλας κανένας και να καγχάζει!\nΑν είχες περάσει κι εσύ από αμέτρητα χέρια, σε είχαν...θωπεύσει υπουργοί, υπουργίσκοι, δημοσιογράφοι, δημοσιογραφίσκοι, είχες ξεμείνει νύχτες ολόκληρες σε ξένες ντουλάπες, είχες υποστεί απανωτές λιποαναρροφήσεις ωσάν πειραματόζωο, σε είχαν κλειδώσει σε σκοτεινό κελάρι κι είχαν πετάξει και το κλειδί, αν σε είχανε πάρει...παρτούζα ψηλοί, κοντοί, χοντροί, ξινομούρηδες, γυαλάκηδες, ακόρεστοι, χαρμάνηδες και λοιποί λιπαροί συγγενείς, όχι πες μου: εσύ πως θα ένιωθες;;;\nΚι αν τολμάς μετά βρε, βγες εσύ δημοσίως να μιλήσεις για βιασμό κατά συρροήν και κατ' εξακολούθησιν!\nΚι αν δεν βρεθείς σε κανά χαντάκι, με τη δικαιολογία πως είσαι μυθομανής και μας τα έπρηξες τόσο καιρό με τις φαντασιώσεις σου, εμένα να μου το γράψεις!!!\nΜια πόρνη και με τη βούλα θα σε πούνε αγάπη μου κι εξάλλου από το...χαντάκι μέσα, πόσα επιχειρήματα να μπορείς πια να αρθρώσεις! Χα!\nΤα ήθελε ο κώλος σου, θα πει η...φτωχή πλην...τίμια κοινωνία, κι από δω παν κι οι άλλοι!\nΆλλο θέμα παιδιά!\nΕΜΑΘΑ...που λες πως όποιος ανακατεύεται με τα πίτουρα, ας πρόσεχαν τα ηλίθια τα πίτουρα, καθώς οι κότες δεν βγήκαν ποτέ χαμένες κι αποδείχτηκαν πιο...γάτες, μακράν!\nΜην τρέφεις αυταπάτες αγάπη μου!\nΣτο λέω εγώ η Λεϊμονιά, που' κανα χίλια προξενιά: αν μάθεις εσύ ποτέ την αλήθεια για "τη ζωή και το έργο ενός στικακίου", σου δίνω τη διεύθυνση να' ρθεις και να με φτύσεις κατάμουτρα!\nΑν κάποιος έχει γεννηθεί για να μετέχει μονίμως σε...εξουσιαστικά όργια με "ροζ-πράσινους-και-μπλε-κόκκους", η αλήθεια καταντάει ό,τι ένα ρούχο ανάμεσα σε δυο "αρσενικούς" Εγγλέζους: εμπόδιο!\n"Είναι πολλά τα λεφτά Άρη!" Μπανάλ μεν η έκφραση, αλλά αυτή είναι και η αλήθεια!\nΣτο παιγνίδι της "κονόμας" δεν χωράει κανένας ηθικός φραγμός αγαπητέ, αστεία υπόθεση, ρώτα όποιον θέλεις να στο πει:\n"Ένας πορωμένος μπορεί να ζήσει χωρίς οξυγόνο μερικά δευτερόλεπτα, χωρίς νερό μερικές ημέρες, χωρίς φαγητό μερικές εβδομάδες και χωρίς ηθικούς φραγμούς μια ολόκληρη ζωή"...\nΚάτσε εσύ τώρα στο...MEGA-ναπέ σου και περίμενε και θα σου έρθει η...Θεία η Δίκη σε μορφή...τηλεκάψουλας και θα απονείμει Δικαιοσύνη έτσι από το πουθενά μέχρι να πεις κύμινο και μετά θα ξυπνήσεις!\nΚάτσε λοιπόν που λες εσύ τώρα σ' αυτόν τον ρημαδοκαναπέ (αν έχεις ακόμα σπίτι!) που έχει κάνει γούβα στη μέση κι αν δεν φτάσει στα γκάλοπ η Δεξιά 48% και...καταλληλότατος πρωθυπουργός ο Αντώνης με δεξί χέρι τον Βαγγέλη και δεξιότατο χέρι τον Φώτη (κι όχι απαραίτητα μ' αυτήν την...κλίμακα "δεξιο"-απόχρωσης) κι αν δεν πάει ο Αλέξης ξανά-μανά 4% και βγάλε, εμένα να με χέσεις!\nΚαι τι ρωτάς βρε άνθρωπα!\nΠως θα πάει ο Αντώνης 48%; Και θα ξανακυβερνήσει με τον Βαγγέλη του...5% κι άλλον έναν Φώτη του 5% επίσης;\nΔικές τους δεν είναι οι δημοσκοπήσεις; Ότι θέλουνε τις κάνουν!\nΔικός τους δεν είναι κι ο Λαός; Ότι θέλουν τον κάνουν!\nΚι αν θέλουν τον κρατάνε σε καταστολή.\nΚι αν θέλουν τον σκορπάνε στα 4 σημεία σου πλανήτη.\nΚι αν θέλουν τον πουλάνε στους Γερμανούς κι ότι περίσσεψε από τα κομμάτια του το αγοράζουν οι Κινέζοι.\nΕγώ πάντως καθάρισα! Σύμφωνα με το εκκαθαριστικό μου, είμαι ένας...απλός και μόνος μισθωτός-εκατομμυριούχος!... (Αν υποψιαστώ πως θα βρεθώ μέσα σε κανά...στικάκι, θα πεθάαααανω!)\nΚάτι Μπόμπολες και κάτι Αλαφούζους και δεν συμμαζεύεται να κλαις, που σύμφωνα με τα δικά τους εκκαθαριστικά δηλώνουν..."παιδιά του λαού"!...\nΑλλά εγώ, ως...ανώτερο ον, αποποιήθηκα την...αμύθητη περιουσία μου και το μόνο περιουσιακό στοιχείο που αναγνωρίζω είναι το τηλεκοντρόλ μου!\nΗ ζωή μου περνάει μέσα από την τηλεόραση. (Γενικότερα, η ζωή μου περνάει...)\nΗ τηλεόραση περνάει μέσα από τη ζωή μου.\nΗ ΤΗΛΕΟΡΑΣΗ ΕΙΝΑΙ Η ΖΩΗ.\nΚι αν δεν έχω έστω ένα τηλεκοντρόλ πως θα...με πάει παρακάτω...\nΜου είπανε να σας μεταφέρω μια απορία: το "στικάκι" το βγάζετε και σε...κραγιόν;;;...\nΑχ! Σε τι αποχρώσεις αλήθεια;\nΠόσο θα ήθελα ένα να ξέρατε!\nΚατά προτίμηση κόκκινο! Με φωτίζει πολύ στο πρόσωπο! Κάνει αντίθεση και με τα μαλλιά μου!...\nΩ! Μα ελάτε τώρα κύριε Γιώργο μου... Δεν θα μου το χαλάσετε αυτό το χατήρι, ε;...\nΔυο λεπτά δουλειάς μόνο!...\nΤάδε έφη Mia Petra at 8:40:00 π.μ.\nairis 14 Ιανουαρίου 2013 - 9:06 π.μ.\nλατρεύω τη καυστική σου γραφή και στο έχω δηλώσει άπειρες φορές! Με τα δόλια , τα ταλαίπωρα καρκινάκια μην τα ξαναβάλεις! Τι σου κάναμε καλέ;; αχαχαχα. Είναι να μην σου βγει το όνομα!\nΜε τη τηλεόραση έχω πάρει οριστικό διαζύγιο προ πολλού! Αλλά ένας, δύο άντε δεκαδύο κούκοι φέρνουν την άνοιξη;\nMia Petra 14 Ιανουαρίου 2013 - 10:21 μ.μ.\nΚοπελιά καλησπέρα! Τα..."καρκινάκια" εν προκειμένω, έχουν την έννοια του..."ξορκισμένου" που λένε και στο χωριό μου (κι όχι ως ζώδιο, που είστε μια χαρά παιδιά!)\nΕσύ με την τηλεόραση έχεις πάρει διαζύγιο, η τηλεόραση στο έχει δώσει όμως ή...απειλεί με δικαστικά μέτρα;;; Διότι "η τηλεόραση" στην Ελλάδα είναι Ο ρυθμιστής του παιγνιδιού. Κάτι σαν τα μηχανάκια της AGB: ότι και να κάνεις...ότι θέλουν αυτοί θα ΦΑΙΝΕΤΑΙ ότι είδες!...\nΦιλάκια και καλή εβδομάδα για όλους μας, αμήν!\nΦΛΩΡΑ 14 Ιανουαρίου 2013 - 12:11 μ.μ.\nΤην καταχάρηκα την ανάρτησή σου.\nΧώστα όσο θέλεις.... όχι γιατί κάτι θα γίνει.\nΑπλά για να ξεδώσεις εσύ και όσοι ταυτίζονται με την αποψή σου, μεταξύ των οποίων σίγουρα είμαι κι εγώ.\nΌσο για στικάκι σε κραγιόν, μη μαγαρίσεις και το κραγιόν σου κορίτσι μου.\nΑυτό μπορεί να σου κάψει και τα χείλια. Τόσο επικίνδυνο και καυστικό είναι...\nΕλαφρώς λιγότερο καυστικό από το CD.\nΓι αυτό και χάθηκε κιόλας. Σου λέει ο Παπακωνσταντίνου. Πέτα το να πάει στο διάολο....\nΤόσο απλά. Το ξεφορτώθηκε εκείνος και τρέχουν 10000000 Έλληνες και αλλοδαποί να το βρουν, μήπως έπεσε στα χέρια κανενός μαύρου και tο πουλάει στην αρχική του μορφή.\nΓι αυτό άλλωστε έχουν πέσει με τα μούτρα στην καταπολέμηση του παραεμπορίου.\nΤο CD καταδιώκουν στην ουσία.\nΟι τσάντες, τα πορτοφόλια, τα ρολόγια και όλα τα άλλα μπιχλιμπίδια που πουλάνε οι μαύροι, τους είναι εντελώς αδιάφορα.\nΑυτοί που πουλάνε τα CD είναι η αιτία.\nΛοιπόν επειδή θα μου καούν τα φασολάκια αν σου το αναλύσω κι άλλο σε χαιρετώ και πάω να τα σβήσω.\nΧάσαμε το CD, τα στικάκια μην καρβουνιάσουν και τα φασολάκια.\nMia Petra 14 Ιανουαρίου 2013 - 10:33 μ.μ.\nΕιλικρινά σου μιλάω: στο φινάλε πολύ με συγκίνησες! Μα...φασολάκια;;; Ζήλεψα γαμώτη μου!\nΠαλιά τα φαγητά καιγόντουσαν από την πάρλα στο τηλέφωνο! Τώρα μας έφαγε τη ζωή το ίντερνετ.\nΕλπίζω τουλάχιστον να τα έσωσες, γιατί δεν είναι καθόλου εποχή για καμένα φαγητά! Άσε που μπορεί να σε...συλλάβουν γιατί προκαλείς...αιθαλομίχλη!!! Χαχαχα! (είπα αστείο ρε παιδιά!)\nΑνταίος 14 Ιανουαρίου 2013 - 3:08 μ.μ.\nΕγώ ξέρω πως μας έβαλαν όλους στο τρυπάκι να μιλάμε για ένα τσιπάκι, την ώρα που\n160-170 τσόγλανοι αποφάσισαν να μην έχουμε ανεξάρτητη πατρίδα!!\nΤην ώρα που εκχωρούμε κάθε πόρο της ιερής μας γης, ακόμα και τα κόκαλα και τους τάφους\nτων προγόνων μας, τα οποία ανήκουν κι αυτά πλέον στους διεθνείς τοκογλύφους,\nακόμα και οι δυνάμεις εκείνες που υποτίθεται έχουν θεσμικό ρόλο\nνα τα προφυλάξουν, δεν κάνουν τίποτα!!\nMia Petra 14 Ιανουαρίου 2013 - 10:36 μ.μ.\nΝτρέπεσαι πολύ σήμερα κυρ-Ανταίο μου, αλλά δεν είδα και καμμιά...επανάσταση! Κάτι...ποιήματα είδα μόνο και δεν έβγαλα και συμπέρασμα!\nΜε έχει μπερδέψει πολύ αυτό το παιδί...\nΑνταίος 15 Ιανουαρίου 2013 - 3:25 μ.μ.\nΕυχαριστώ που με θεωρείτε ικανό να ηγηθώ της επανάστασης, Ω πιο πιστέ φίλε!!\nΧωρίς πλάκα όμως, αν ήμουν σε μια τέτοια θέση που θα είχα τα μέσα να την κάνω\nθα την έκανα, να είστε βεβαία!\nΆλλωστε όπως λέει και ο Παπαγιαννόπουλος:Αν δεν κάνεις επανάσταση τώρα πότε θα\nτην κάνεις; χαχαχα\nΥΓ: Που καταντήσαμε όμως ε;\nΑπό το "Ω Ανταίο Ανταίο" στο κυρ-Ανταίο!!\nO tempora o mores! :(\nMia Petra 15 Ιανουαρίου 2013 - 6:46 μ.μ.\nأعني، ونحن نفعل رأسا على عقب؟\nوقد تلبس إيفانز إن علاقتنا؟ ...\nΑνταίος 15 Ιανουαρίου 2013 - 7:12 μ.μ.\nΤώρα γιατί βρίζεις μου λες;; :(\nΑκούς εκεί Evans...\nMia Petra 15 Ιανουαρίου 2013 - 7:17 μ.μ.\nΚοίτα, επειδή έχουμε δυσκολία ακόμα και...ελληνιστί(τα αραβικά μας έλειπαν, τρομάρα μας!) σου κάνω τη μετάφραση: "εννοείς πως πηγαίνουμε ανάποδα; πως έχει φθαρεί ήδη η σχέση μας";\nΑνταίος 15 Ιανουαρίου 2013 - 7:31 μ.μ.\nΑκριβώς! Που σημαίνει "προσεχώς καλύτερα" όπως θα έλεγε και ο Ζήκος!! ;))\nΌντως, θα έλεγα κι εγώ να ασχοληθούμε με Αραβικές πίτες καλύτερα....χαχαχαχα\nMia Petra 15 Ιανουαρίου 2013 - 8:12 μ.μ.\nΠροτιμώ την αραβική μουσική...\nΣτο χαρίζω στην υγειά των..."προσεχώς καλύτερων μας"...\n(Καλά, και με μια αραβική πίτα, σκέτο όνειρο!)\nΑνταίος 15 Ιανουαρίου 2013 - 9:38 μ.μ.\nΘα θεωρήσω τον ενικό ως μέρος της προσπάθειας αυτής\nκαι θα μου επιτρέψεις να σου χαρίσω κι εγώ κάτι,\nπου αντικατοπτρίζει την άσχημη κατάσταση στην οποία περιήλθα\nμετά την άσχημη τροπή που πήρε η σχέση μας..\n(κι ένα κοντοσούβλι θα με κάλυπτε!!)\nMia Petra 15 Ιανουαρίου 2013 - 9:50 μ.μ.\nΤο τραγούδι ωραίο, το...μαλλί όλα τα λεφτά!!!\nΜήπως με δουλεύεις "ολίγον τι" (Ζήκος)..."προσεχώς καλύτερε" μου κύριε;! Διακρίνω μια ανεπαίσθητη ειρωνεία στη "χροιά" της φωνής σου...\nΑνταίος 16 Ιανουαρίου 2013 - 12:29 μ.μ.\nΔεν δουλεύουμε ποτέ κανέναν κυρία μου, πλην του εαυτού μου, απλά φοβάμαι\nπως μέχρι να ξεμπερδευτείτε εσείς (ως προς το τι ρόλο παίζω και τι καπνό φουμάρω)\nθα μπλεχτώ εγώ χειρότερα!!χαχαχα\nMia Petra 16 Ιανουαρίου 2013 - 7:14 μ.μ.\nΑυτός είναι κι ο απώτερος σκοπός μου...\nΑνταίος 16 Ιανουαρίου 2013 - 7:20 μ.μ.\nΑ εντάξει, τώρα ησύχασα! :/\nserenata 14 Ιανουαρίου 2013 - 6:31 μ.μ.\nΕγώ σε ρώτησα πριν μέρες αν το στικάκι βγαίνει και σε κραγιόν!\nΑρχισες να ξεχνάς;; Ωχ ωχ ωχ....\nΚαι γιατί μάνα μου θα κατέβει ο Αλέξης στο 4%;;;\nΚι ο Αντώνης 45%;;\nΚι ο Φανούρης(Φώτης)5%;\nΤι σόι δημοσκοπήσεις είναι αυτές;\nΚόφτη τη ριμάδα την τηλεόραση πουλάκι μου, σε χαλάει!!\nMia Petra 14 Ιανουαρίου 2013 - 7:01 μ.μ.\nΔιάβασε εδώ στα σχόλια που ανταλλάξαμε μεταξύ μας, αυτό:\nγια να μη λες πως έχω αμνησία! (αμέσως να μου πεις το...αλτσχάιμερ μου, αμνησία!)\nΑυτές οι δημοσκοπήσεις αγαπητό μου παιδί, είναι αυτές που τις ακούνε οι γέροι και κλάνουν μέντες και μετά πάνε και ψηφίζουνε ΝΔ κι εμείς τραβάμε τις κοτσίδες μας! Κι αν κόψω εγώ την τηλεόραση τι έγινε; Ο γέρος θα δει τηλεόραση ο κόσμος να χαλάσει και στις εκλογές θα την κάνει την σκατιά του μια χαρά!\nΑριστοφανης 14 Ιανουαρίου 2013 - 9:34 μ.μ.\nΚΟΡΙΤΣΙ ΕΙΣΑΙ ΤΕΛΙΚΑ....ΓΙΑ ΝΑ ΞΕΡΟΥΜΕ ΜΕ ΠΟΙΟΝ(ΠΟΙΑ ΤΩΡΑ ΠΙΑ) ΜΙΛΑΜΕ...\nΝΑΙ ΣΕ ΟΛΑ ΨΗΦΙΣΑΝ ΟΙ ΕΦΙΑΛΤΕΣ ΚΑΙ ΠΑΛΙ...\nΑΝΕΡΤΗΘΗ ΤΟ ΚΑΥΣΤΙΚΟ-ΦΕΥΓΑΤΟ ΑΡΘΡΑΚΙ ΣΟΥ...ΔΕΝ ΤΟ ΕΥΧΑΡΙΣΤΗΘΗΚΑ ΠΑΝΤΩΣ ΚΑΙ ΤΟΣΟ ...ΔΙΟΤΙ ΤΟ ΔΙΑΒΑΖΑ ΤΗΝ ΩΡΑ ΠΟΥ ΟΙ ΤΡΥΠΙΟΙ ΨΗΦΙΖΑΝ ΚΑΙ ΣΤΟ ΔΡΟΜΟ ΗΤΑΝ ΟΛΑ ΤΟΣΟ ΗΣΥΧΑ ΚΙ "ΩΡΑΙΑ"....\nΚΙ ΕΙΝΑΙ ΤΟΣΟ ΟΜΟΡΦΗ ΑΥΤΗ Η ΠΑΤΡΙΔΑ....\nMia Petra 14 Ιανουαρίου 2013 - 10:02 μ.μ.\nΑριστοφάνη την καλησπέρα μου και σ' ευχαριστώ πάρα πολύ (και) γι αυτήν την αναδημοσίευση!\nΕγώ "κορίτσι" ήμουν πάντα, άλλη...κρυβόταν και μέσα από τα παντελόνια της φορούσε τελικά...φουρό! Μιλώ για την "εκλεκτή" κυβέρνηση της Εθνικής Κρεμάλας, που μας άπλωνε στα μανταλάκια ωραία-ωραία..."ενώ εσύ κοιμόσουν" μαλάκα λαέ, γι' αυτό μην έρθεις μετά και μας ζητάς και τα ρέστα! Δεν υπάρχει φράγκο κι ας πρόσεχες! Μα σήμερα βρε "παλικάρια"; Ημέρα "Εθνικού Τρόμου", που πέρασε μια σφαίρα ξυστά από το...κεφάλι του πρωθυπουργού στο γραφείο του, ενώ ο πρωθυπουργός ήταν σπίτι;;;;;!!!!!!!!.........\nΤΙ ΝΑ ΠΟΥΝ ΚΑΙ ΤΑ ΠΡΟΒΑΤΑ, ΠΟΥ ΚΑΘΕ ΤΟΣΟ ΤΑ...ΠΡΟΣΒΑΛΟΥΜΕ, ΑΠΟΚΑΛΩΝΤΑΣ ΤΑ "ΑΝΘΡΩΠΟΥΣ"......\nΜαρία Κανελλάκη 14 Ιανουαρίου 2013 - 10:05 μ.μ.\nΝ' αγιάσει το χεράκι σου!\nΚαι για να μιλήσω τη γλώσσα μας, θυμίζω τον εξαιρετικά επίκαιρο & προφητικό διάλογο στη "Βίλλα των οργίων". Τότε δεν υπήρχε ακόμα στικάκι, αλλά ένα αντίστοιχο καρνέ που έκαιγε πολλούς. Θυμάσαι;\nΜΑΝΤΑΜ ΔΟΜΝΑ: Σας παρακαλώ, κύριε Ζάβαλε, πέστε μου. Τι να το κάνω αυτό το καρνέ; Πρέπει να εξαφανιστεί. Είναι πολύ επικίνδυνο...\nΖΑΒΑΛΟΣ: Ε τι να σας πω μαντάμ. Φάτε το.\nΖΑΒΑΛΟΣ: Μωρέ, άλλοι έχουν καταβροχθίσει ολόκληρες βιβλιοθήκες!\nMia Petra 14 Ιανουαρίου 2013 - 10:10 μ.μ.\n"Αχ! σας παρακαλώ, μιλάτε μου στον πληθυντικό! Θα με υποχρεώσετε"!


Vana 3 (Combination & Oily Skin) | Cherrybox.gr\nVana 3 (Combination & Oily Skin)\n€25,00 Αναλυτική Περιγραφή\nΑποστολή & Επιστροφές (Με δεξί κλικ και άνοιγμα σε νέο παράθυρο μπορείτε να ανοίξετε τα link των προϊόντων)\nKyana Sun Care Hair Oil 150ml: Το λάδι της σειράς SUN CARE από την ΚΥΑΝΑ αποτελεί την ιδανική λύση για την προστασία των μαλλιών από τον ήλιο! Χάρη στη μοναδική του φόρμουλα συμβάλλει στη διατήρηση της ακεραιότητάς των μαλλιών, ελαχιστοποιώντας την αρνητική επιρροή εξωτερικών παραγόντων, όπως αυτήν της θάλασσας και των ακραίων καιρικών συνθηκών. Παράλληλα ένας συνδυασμός από ηλιακά φίλτρα παρέχει απόλυτη προστασία από τις ακτίνες UVA και UVB βοηθώντας στη διατήρηση του χρώματος των μαλλιών. Οι ενυδατικές του ιδιότητες αναζωογονούν και θρέφουν σε βάθος τα μαλλιά βελτιώνοντας την υφή τους. Εφαρμόστε το λάδι στα μαλλιά σας πριν και κατά την έκθεση στον ήλιο.\n(Κανονική τιμή πώλησης: 18,80€)\nYouth Lab Daily Cleanser Combination and Oily Skin 200ml: Tζελ καθαρισμού προσώπου, το οποίο, κατά την επαφή του με το νερό δημιουργεί πλούσιο αφρό, ικανό να καθαρίζει σε βάθος την επιδερμίδα χωρίς να καταστρέφει το υδρο-λιπιδικό φιλμ. Απομακρύνει το μακιγιάζ, τους ρύπους και την περίσσεια λιπαρότητα, χωρίς να αφυδατώνει, ενώ ταυτόχρονα, ρυθμίζει την έκκριση λιπαρότητας και σμήγματος. Αφήνει το δέρμα ενυδατωμένο, λαμπερό και λείο. Είναι κατάλληλο για καθημερινή χρήση και ιδανικό για το μικτό και λιπαρό δέρμα. Δερματολογικά ελεγμένο, χωρίς parabens. Εφαρμόστε μικρή ποσότητα με απαλές κυκλικές κινήσεις, σε πρόσωπο, λαιμό και ντεκολτέ. Ξεπλένεται εύκολα με νερό. (Κανονική τιμή πώλησης: 12,00€)\nNatura Siberica Organic Shop Body Scrub 250ml: Scrub σώματος για απολέπιση και ενυδάτωση. Mέσα στο νεσεσέρ θα βρείτε, με τυχαία επιλογή, ένα από τα παρακάτω αρώματα:\nCocoa & Sugar: Με βιολογικό bitter κακάο και φυσική ζάχαρη, επαναφέρει άμεσα την ελαστικότητα του δέρματός σας, δίνοντας καταπληκτική ελαστικότητα και σαγηνευτικό άρωμα σοκολάτας.\nCinnamon & Honey: Με βιολογικό εκχύλισμα κανέλας, βιολογικό μέλι και φυσική ζάχαρη. Η κανέλα και η ζάχαρη έχουν ενυδατικές και καταπραϋντικές ιδιότητες, ενώ το μέλι θρέφει το δέρμα σας με βιταμίνες και το αναζωογονεί αποτελεσματικά ανανεώνοντας το.\nCoffee & Sugar: Με βιολογικό έλαιο καφέ και φυσική ζάχαρη κάνει το δέρμα ασυνήθιστα μαλακό και απαλό, ενώ δίνει ένα ελαφρύ, εκλεπτυσμένο άρωμα.\n(Κανονική τιμή πώλησης: 4,31€ από 8,62€ )\nBeauty LOOP Glow to Go Illuminator (White) 11ml:\nΤο Glow to Go της Beauty LOOP αποτελεί ένα multi use προϊόν που βοηθά να μεταμορφώσετε το μακιγιάζ σας με απλές κινήσεις. Στα ζυγωματικά ως highligher το εφαρμόζουμε ταμποναριστά, πριν ή μετά την πούδρα εξαιτίας της λεπτής του υφής, χωρίς να κάνει στάμπες. Αναμίξτε το με το foundation ή την κρέμα ημέρας για να δώσετε μία διακριτική λάμψη σε όλο το πρόσωπο. Χρησιμοποιήστε το ως βάση για τη σκιά σας, εφαρμόζοντας μια μικρή ποσότητα και απλώνοντάς το καλά. Αναμφίβολα α must - have!\n(Κανονική τιμή πώλησης: 12,90€)\nRen Glycolactic Radiance Renewal Mask 15ml: Μια δυναμική, βιοενεργή, απολεπιστική μάσκα, σχεδιασμένη για να ανανεώνει το δέρμα, να μειώνει τις ρυτίδες και τις γραμμές και να βελτιώνει ορατά τον τόνο της επιδερμίδας. Ανανεώνει το δέρμα απομακρύνοντας τα νεκρά κύτταρα, μειώνει τις ρυτίδες και τις λεπτές γραμμές, αποσυμφορεί το δέρμα από το σμήγμα και τα μαύρα στίγματα και καταπολεμά τις δυσχρωμίες. Χαρίζει στο πρόσωπο υγεία και λάμψη. Κατάλληλη για όλους τους τύπους δέρματος. Δεν ενδείκνυται για ευαίσθητο δέρμα.\n(Τιμή πώλησης της full size συσκευασίας: 43€)\nBioderma Hydrabio Perfect SPF30 5ml:\nΚρέμα ενυδάτωσης με SPF30. Χρησιμοποιείται και ως primer και αποτελεί μία τέλεια βάση μακιγιάζ, καθώς δίνει φωτεινότητα στην επιδερμίδα, λειαίνει τις μικρές ρυτίδες, κρύβει τις ατέλειες ενώ ταυτόχρονα ενυδατώνει και προστατεύει την επιδερμίδα από τις ακτίνες UV! Αμέσως μετά την εφαρμογή του θα δείτε την επιδερμίδα σας λεία και λαμπερή. Είναι paraben free και κατάλληλη για όλες τις επιδερμίδες, ιδιαίτερα τις αφυδατωμένες. (Τιμή πώλησης της full size συσκευασίας: 20,90€)\nPara polu kalo sugxaritiria!!!perimenoume to epomeno.....\n13/5/2016 1:42 μμ\nEirini Antonopoulou\tΉταν αυτή η κριτική χρήσιμη;\nπολύ ωραία και χρήσιμα προιόντα.. ωραίες υφές και μυρωδιές.. και το τσαντάκι καταπληκτική ιδέα, έχει υπέροχο χρώμα, είναι αρκετά μεγάλο και κομψό. δεν περίμενα τίποτα λιγότερο από την υπέροχη Βάνα.. keep going περιμένουμε το 4 !!!\n13/5/2016 2:57 μμ\nαναστασία ανεστίδου\tΉταν αυτή η κριτική χρήσιμη;\nΠολύ καλό! Χρήσιμα όλα τα προϊόντα, για την προετοιμασία μας για το καλοκαίρι! Περιμένουμε και το επόμενο!\n14/5/2016 11:04 πμ\nΑπλά τέλειο με μια λέξη !!!μπραβο στη Βάνα κ στο cherrybox!!!\n15/5/2016 1:16 πμ\nΗρω Χατζηαλεξανδρου Ήταν αυτή η κριτική χρήσιμη;\nTo katharistiko murizei uperoxa k to antiliako gia ta mallia ta spaei\n15/5/2016 1:33 μμ\nsofia moula\tΉταν αυτή η κριτική χρήσιμη;\nSold out είδα!!!\nΤο Vana's 3 μου άρεσε ως special edition box κατ' εξαίρεση το highligher το οποίο δεν ξέρω αν θα καλύψει τις δικές μου ανάγκες, γιατί δεν χρησιμοποιώ κάτι τέτοιο στο μακιγιάζ μου. Μια δοκιμή θα με πείσει όμως. Το πίλινγκ ήταν από τα προϊόντα που έτσι και αλλιώς θα αγόραζα κάποια στιγμή. Το σαπούνι προσώπου πολύ καλή επιλογή. Τα υπόλοιπα προιόντα δεν τα έχω δοκιμάσει, αλλά θεωρώ πολύ χρήσιμο το λάδι μαλλιών, είμαι ανοιχτή σε προϊόντα μαλλιών πάντα. Το νεσεσέρ ήταν κάτι το διαφορετικό. σε κάθε περίπτωση μου αρέσει το κουτί, μου άρεσε και το Νεσεσέρ. Το χρώμα του βαθυκόκκινο όντως χαρακτηρίζει την Βάνα και εμείς οι γυναίκες όσα Νεσεσέρ και αν έχουμε ποτέ δεν είναι αρκετά.\n15/5/2016 6:57 μμ\nΤο παρελαβα και πραγματικα ξεπερναει καθε προσδοκια!απο την αρχη ειχα ξετρελαθει με τα προιοντα.μην αργησετε το vana 4 αυτην τη φορα!!\n16/5/2016 9:14 πμ\nΜαρθα Κουρουκλη\tΉταν αυτή η κριτική χρήσιμη;\nΣε γενικές γραμμες ηταν ενα καλο κουτι, θα ηθελα ομως περισσότερα full size προιοντα. Καποια δεν ηταν "Βάνα"! Απλα επρεπε να μπουν στο κουτι!\n16/5/2016 10:09 πμ\nΜου άρεσαν πολύ όλα τα προϊόντα και ιδιαίτερα το καθαριστικό προσώπου και το spray για τα μαλλιά! Ευχαριστούμε!\n16/5/2016 4:44 μμ\nΕΙΡΗΝΗ ΛΕΒΟΓΙΑΝΝΗ\tΉταν αυτή η κριτική χρήσιμη;\nΤέλεια Φανταστικό!οτι πρεπει για πριν το καλοκαίρι. Τα προϊόντα έχουν απίστευτες μυρωδιές και ειναι πολυ χρήσιμα.\n17/5/2016 3:23 μμ\nΦαίδρα Εμμανουήλ Ήταν αυτή η κριτική χρήσιμη;\nΜπράβο Βάνα! Πολύ καλές επιλογές! Το τσαντάκι μεγάλο, πρακτικό και το χρώμα τέλειο! Το λάδι μαλλιών και το scrub πολύ χρήσιμα για την εποχή με ωραίες μυρωδιές, το καθαριστικό τζελ αφρίζει με μικρή ποσότητα και αφαιρεί καλά το απλό, καθημερινό μακιγιάζ. Μάσκα και ενυδατική/αντηλιακή- προϊόντα που βλέπεις ότι δουλεύουν από την πρώτη κιόλας εφαρμογή! Η έκπληξη για μένα είναι το highlighter που νόμιζα ότι ήταν το μόνο που δε θα χρησιμοποιούσα, και τελικά το χρησιμοποιώ συνέχεια και παντού- απλώνεται πολύ καλά και δίνει ένα πολύ φυσικό αποτέλεσμα! Χρησιμοποιήστε το κ ως σκιά στο κινητό βλέφαρο- λίγο bronzer στη κόγχη του ματιού και έτοιμο το καλοκαιρινό μακιγιάζ! Μπράβο στη Βάνα και στο Cherrybox!\n19/5/2016 4:24 μμ\nΕΦΗ ΣΑΜΑΡΑ\tΉταν αυτή η κριτική χρήσιμη;\nΠολύ καλό και χρήσιμο "κουτί". Πραγματικά χρήσιμο για την καλοκαιρινή προετοιμασία μας και με υπέροχες μυρωδιές!\n31/5/2016 3:10 πμ\nΉταν ένα κουτί που προσωπικά με κάλυψε σε πολλές μου ανάγκες και ήρθε την κατάλληλη στιγμή..Μέχρι τώρα χρησιμοποιώ ασταμάτητα όλα του τα προϊόντα!\n14/7/2016 5:28 μμ\nΑναστασία Σαρρή\tΉταν αυτή η κριτική χρήσιμη;\nola ta proionta einai uperoxa!!! alla to tsantaki akomi pio oraio!!\n18/7/2016 7:51 μμ\nΕΛΕΥΘΕΡΙΑ ΜΠΑΤΣΙΝΗ\tΉταν αυτή η κριτική χρήσιμη;\nΟΛΑ ΤΑ ΠΡΟΙΟΝΤΑ ΕΞΑΙΡΕΤΙΚΑ!!!ΜΠΡΑΒΟ\n21/7/2016 12:11 μμ\nΤατιάνα Πασσαλή\tΉταν αυτή η κριτική χρήσιμη;\nΤο πρώτο "κουτί" που αγόρασα από το cherrybox\nΈμεινα αρκετά ευχαριστημένη. Η επιλογή της τσάντας αντί του κουτιού πολύ καλή και σίγουρα χρήσιμη. Ακόμα δεν έχω δοκιμάσει όλα τα προιόντα, όμως μπορω να πω πως το λάδι μαλλιών της kyana μυρίζει υπέροχα και κάνει φοβερή δουλειά.Επιπλέον το καθαριστικό προσώπου είναι πολύ καλό καθαρίζει φανταστικά, και το μακιγιάζ πλην της μάσκαρας. Το υγρό highlighter δίνει μοναδική λάμψη και το body scrub μυρίζει πολύ έντονα αφήνοντας το δέρμα καθαρό, λαμπερό και μυρωδάτο. Μπράβο βάνα και cherrybox!\n27/7/2016 7:45 μμ\nΜαρία Φεσατίδου\tΉταν αυτή η κριτική χρήσιμη;\nΠάρα πολύ καλό! Περιμένουμε το επόμενο!!\n23/8/2016 3:10 μμ


Εναντιοδρομίες: Μπάρμπαρα Κοπλ: «Οι σπουδαίες ταινίες είναι εργαλεία για την κατανόηση και την αλλαγή του κόσμου μας»\nΜπάρμπαρα Κοπλ: «Οι σπουδαίες ταινίες είναι εργαλεία για την κατανόηση και την αλλαγή του κόσμου μας»\nΗ «Πρώτη Κυρία» του αμερικανικού ντοκιμαντέρ και 2 φορές βραβευμένη με Όσκαρ Μπάρμπαρα Κοπλ μας μιλά για την τέχνη του ντοκιμαντέρ, την πολιτική και την Αμερική του Τραμπ, ενόψει της προβολής των 2 πιο πρόσφατων φιλμ της Αυτό είναι το παν: Gigi Gorgeous και Ένας φόνος στο Μάνσφιλντ στο πλαίσιο του επετειακού 20ού Φεστιβάλ Ντοκιμαντέρ Θεσσαλονίκης (2-11 Μαρτίου).\nΣτη μακρά και παραγωγική κινηματογραφική σας σταδιοδρομία έχετε ασχοληθεί με μια εντυπωσιακή, και πολύ ευρεία, γκάμα θεμάτων. Γιατί και πώς καταπιαστήκατε με τη δημιουργία ντοκιμαντέρ αρχικά;\nΞεκίνησα να κάνω ταινίες ενώ ήμουν στο πανεπιστήμιο. Είχα ως βασικό πεδίο σπουδής την ψυχολογία και ως δευτερεύον την πολιτική επιστήμη. Στη διάρκεια του τελευταίου χρόνου έκανα μια εξάμηνη πρακτική στο Κρατικό Νοσοκομείο Μέντφιλντ στην ψυχιατρική πτέρυγα. Ως μέρος της πρακτικής, μου ανέθεσαν να γράψω μια εργασία εξαμήνου σχετικά με την εμπειρία μου στην πτέρυγα και το τι έμαθα εκεί.\nΑφότου, ωστόσο, είχα περάσει μερικούς μήνες δουλεύοντας στην πτέρυγα, ένιωσα ότι η γραπτή εργασία εξαμήνου δε θα μπορούσε ποτέ να μεταφέρει τι συνέβαινε εκεί. Ήξερα πως γινόμουν μάρτυρας σε κάτι σημαντικό, κάτι για το οποίο οι άνθρωποι μπορεί να ήθελαν να μάθουν, και δεν ήθελα να γράψω μια εργασία που δε θα διάβαζε κανένας.\nΑποφάσισα, λοιπόν, να κάνω μια ταινία αντί για μια εργασία. Έπιασα στα χέρια μου μια κάμερα Super 8 και γύρισα το φιλμ στην πτέρυγα του νοσοκομείου, προσπαθώντας να πω την ιστορία αυτών των ανθρώπων που ήταν απομονωμένοι, και σε κάποιες περιπτώσεις ξεχασμένοι από τον εξωτερικό κόσμο.\nΜετά από εκείνη την εμπειρία, ήξερα πόσο ισχυρές μπορούσαν να είναι οι ταινίες και ότι ήθελα να δουλέψω στο χώρο του φιλμ. Ένας ικανός συγγραφέας θα μπορούσε να γράψει μια απίστευτη ιστορία για τους ανθρώπους στην πτέρυγα που θα συνελάμβανε τον κόσμο εκεί. Δεν εννοώ, επομένως, πως το φιλμ αντικαθιστά τη δύναμη της συγγραφής. Προσφέρει απλώς ένα εναλλακτικό τρόπο εξιστόρησης. Για μένα, άνοιξε ένα καινούριο τρόπο επικοινωνίας. Ήταν ένας αμεσότερος και πιο προσωπικός τρόπος.\nΕκείνη η πρώτη ταινία που έκανα στο πανεπιστήμιο επέτρεψε στους θεατές να αισθανθούν την απομόνωση των ασθενών και το ανιαρό βάρος της σιωπής στην πτέρυγα, και να καταλάβουν την παράξενη λογική της επαναληπτικής ρουτίνας των ασθενών και των ξαφνικών ξεσπασμάτων τους. Το φιλμ επέτρεψε σ’ εμένα να φιλοτεχνήσω ένα πιο τρισδιάστατο πορτρέτο των ασθενών και της πτέρυγας, και στο κοινό να βγάλει τα συμπεράσματά του.\nΟι πρώιμες ταινίες μου μου δίδαξαν ότι κάτι μαγικό μπορεί να συμβεί, όταν ξαφνικά κατανοήσουμε μια αντίθετη άποψη ή ταυτιστούμε με τις ιστορίες ανθρώπων πολύ διαφορετικών από μας- κι αυτή είναι η δύναμη του ντοκιμαντέρ.\nΣχετικά με τα θέματα των ταινιών σας, ποιο είναι το σημείο εκκίνησης; Η ανάγκη σας να αφηγηθείτε μια ιστορία στο πλαίσιο της αμερικανικής κοινωνίας, ίσως;\nΟι ταινίες μου συνήθως ξεκινούν από το ενδιαφέρον για ένα συγκεκριμένο ζήτημα, αλλά για να μπορεί το φιλμ να δουλέψει πραγματικά χρειάζεται να εντοπίσω τους χαρακτήρες και τις ιστορίες πίσω από το ζήτημα. Αυτή μπορεί να είναι μια μακρά και συχνά έμμεση διαδικασία.\nΑφού έκανα το Harlan County, ήθελα να γυρίσω μια ταινία σχετικά με το πώς η επιδείνωση της οικονομίας επηρέαζε πραγματικά τους εργάτες αυτής της χώρας. Ξεκίνησα γυρίσματα στο Γουέρδινγκτον της Μινεσότα, όπου μια εταιρεία έκλεινε ένα εργοστάσιο. Πολλοί θα έχαναν τη δουλειά τους, και πολλοί από αυτούς δούλευαν στο εργοστάσιο όλη τους τη ζωή. Αυτοί οι άνθρωποι είχαν μικρή διαπραγματευτική ισχύ και ήταν αβοήθητοι στο να αλλάξουν τα πράγματα. Υπήρχε ένα συντριπτικό αίσθημα απόγνωσης, γιατί ένιωθαν απογυμνωμένοι από την ικανότητά τους να αντεπιτεθούν.\nΌσο βρισκόμουν στο Γουέρδινγκτον, άκουσα για ένα τοπικό συνδικάτο συσκευασίας κρέατος κάπου 130 χιλιόμετρα μακριά στο Όστιν της Μινεσότα, που είχε αποφασίσει να παλέψει ενάντια στις μισθολογικές περικοπές στο εργοστάσιο συσκευασίας κρέατος Hormel. Αποφάσισα να ακολουθήσω εκείνη την ιστορία, η οποία αργότερα έγινε το φιλμ American Dream.\nΗ αντίθεση ανάμεσα σ’ εκείνα τα δύο μέρη ήταν ένα πολύ σημαντικό κομμάτι της ιστορίας που ήθελα να πω: ανάμεσα στις κακουχίες και την απελπισία, τις οποίες οι άνθρωποι έπρεπε να υπομείνουν, και το κουράγιο εκείνων που αντεπιτέθηκαν και ύψωσαν το ανάστημά τους. Έτσι, όταν ξεκινήσαμε το μοντάζ, είχαμε δύο ιστορίες. Προσπαθήσαμε να κρατήσουμε και τις δύο, αλλά εκείνη από το Γουέρδινγκτον ποτέ δεν ταίριαξε κι έπρεπε να κοπεί.\nΚάποιες φορές, επομένως, το «σημείο εκκίνησης» αποδεικνύεται πως είναι πολύ μακριά από τον προορισμό.\nΟι περισσότερες ταινίες σας, και κυρίως οι πρώιμες όπως το διάσημο Harlan County, USA και το American Dream, επιδεικνύουν μια οξεία πολιτική ευαισθησία και συνείδηση. Θεωρείτε τη δημιουργία φιλμ πολιτικό εργαλείο ή/και πράξη; Είναι η προσέγγισή σας σ’ αυτή αντανάκλαση των προσωπικών πολιτικών σας πεποιθήσεων;\nΝιώθω ότι, αν ο σκηνοθέτης κάνει τη δουλειά του σωστά επιτρέποντας στους ανθρώπους να πουν τις δικές τους ιστορίες και να εκφράσουν τις απόψεις τους, το κοινό μπορεί να εξαγάγει τα συμπεράσματά του. Ταυτόχρονα, ο ντοκιμαντερίστας δεν πρέπει να αισθάνεται υποχρεωμένος να αποφεύγει να έχει άποψη εντελώς. Καμία ταινία δεν μπορεί ούτε θα έπρεπε ποτέ να είναι πραγματικά αντικειμενική.\nΗ δημιουργία ντοκιμαντέρ στα καλύτερά της προσφέρει μια φωνή σε όσους δεν έχουν φωνή, λέει μια διαφορετική πλευρά μιας ιστορίας που νομίζαμε πως γνωρίζαμε ήδη, και ταξιδεύει το κοινό. Είναι πολύ δυσκολότερο να κρίνεις κάποιον ή να τον αντιμετωπίσεις ως «τον Άλλο» από τη στιγμή που έχεις μοιραστεί μια εμπειρία ή μια πλάκα μαζί του. Αυτή είναι η δύναμη των ταινιών. Αφηγούμενο ιστορίες με ένα συμπονετικό και πειστικό τρόπο, ένα πραγματικά σπουδαίο φιλμ μπορεί, κατά περίπτωση, να εμπνεύσει άλλους να δράσουν.\nΟι σπουδαίες ταινίες είναι ντοκουμέντα διαρκείας, εργαλεία για την κατανόηση και την αλλαγή του κόσμου μας. Γίνονται επίκαιρες ξανά, αποκτούν ανανεωμένη ζωή σε διαφορετικές περιόδους της προσωπικής μας και της κοινωνικής εξέλιξης. Οι άνθρωποι σ’ αυτή τη χώρα και ανά τον κόσμο «πεινάνε» για τα είδη των ποικιλόμορφων οπτικών και τις ψυχαγωγικές ιστορίες, τις οποίες μόνο τα ντοκιμαντέρ μπορούν στ’ αλήθεια να προσφέρουν.\nΣε μια ανδροκρατούμενη βιομηχανία, είστε μεταξύ των πιο ολοκληρωμένων, βραβευμένων και σεβαστών σκηνοθετριών. Ήταν δύσκολο να «επιβάλετε» την παρουσία σας; Πώς έχει αλλάξει η κατάσταση από τότε που είστε ενεργή στο σινεμά;\nΟι σκηνοθέτριες είναι μια ξεχωριστή ομάδα, η οποία είναι αποφασισμένη, έχει επιμονή και συνεχίζει στην πιο σκληρή εποχή. Θα έπρεπε να επιδοκιμάζονται και να τους δίνονται αγάπη και πολλά πολλά λεφτά για να κάνουν τις ταινίες τους!\nΜερικές φορές με ρωτάνε σχετικά με την εμπειρία των γυναικών στην κινηματογραφική βιομηχανία και πώς έχει αλλάξει. Ποτέ δεν ξέρω τι να τους πω! Δεν πιστεύω ότι υπάρχει μία γυναικεία εμπειρία. Βίωσα τη δικιά μου. Άλλες τις δικιές τους. Νομίζω πως είναι διαφορετική στην καθεμία. Γι’ αυτό κι είναι τόσο σημαντικό να τις μοιραζόμαστε, να συγκρίνουμε σημειώσεις. Κι αυτό έχει πραγματικά αρχίσει να συμβαίνει σ’ αυτή τη χώρα- και ανά τον κόσμο-, γεγονός πολύ συναρπαστικό.\nΠάντα προσπαθούσα να βλέπω τις ταινίες των φίλων μου στο σινεμά, να τους υποστηρίζω ακριβώς όπως με υποστηρίζουν κι εκείνοι. Καθώς η καριέρα μου προχώρησε, το πολύ ωραίο που συνέβη είναι ότι όλο και περισσότερα από αυτά τα φιλικά πρόσωπα, των οποίων τα φιλμ πηγαίνω να δω, είναι γυναίκες. Η Liz Garbus, η Kristy Jacobsen, η Rory Kennedy, η Deborah Shaffer, η Heidi Ewing και η Rachel Grady, η Annie Sundberg και η Ricki Stern.\nΈνα σωρό γυναίκες κάνουν απίστευτα ντοκιμαντέρ. Έχουμε εξελιχθεί σε σφιχτοδεμένη κοινότητα. Αλληλοϋποστηριζόμαστε, και θέλουμε η καθεμιά για την άλλη να πετύχει. Είμαι, λοιπόν, πιο αισιόδοξη από ποτέ.\nΤι σας θυμώνει, σας ευχαριστεί και σας ανησυχεί περισσότερο στις Η.Π.Α. του Τραμπ τόσο ως άνθρωπο, όσο και ως καλλιτέχνιδα; Και πώς διαχειρίζεστε αυτά τα συναισθηματικά ερεθίσματα;\nΑπό τις εκλογές κι εξής, πολλοί από μας έχουμε αξιολογήσει πόσο μπορεί να είχαμε παρεξηγήσει την καρδιά και το μυαλό των συμπατριωτών μας. Ξεχάσαμε πώς να μιλάμε ο ένας στον άλλο; Πώς να σεβόμαστε ο ένας τον άλλο; Πώς να του απευθυνόμαστε και να συνδεόμαστε μαζί του; Πώς συνεχίζουμε να μοιραζόμαστε τουλάχιστον κάποιο βαθμό κοινής οπτικής και κατανόησης με τους υπόλοιπους ανθρώπους της χώρας μας;\nΝομίζω ότι ένας από τους σημαντικότερους ρόλους που εμείς, οι άνθρωποι του ντοκιμαντέρ, πρέπει να επιτελέσουμε στην εποχή μας είναι να το καταστήσουμε ένα ασφαλές και αξιόπιστο μέρος, όπου το κοινό να ξέρει πως μπορεί να στραφεί, για να μαθεί την Αλήθεια, για να βρει την εξιστόρηση της Αλήθειας. Οι αίθουσες σύνταξης έχουν περικόψει τους προϋπολογισμούς τους για μακράς μορφής ερευνητική δημοσιογραφία. Τα μέσα κοινωνικής δικτύωσης κατέληξαν να βρίθουν αναξιόπιστων ιστοριών από άγνωστα διαδικτυακά μέσα.\nΜόνο οι ντοκιμαντερίστες παραμένουν σε μια θέση να επενδύουν χρόνο σε θέματα και ανθρώπους, ώστε να κατακτήσουν μια αληθινή και βαθιά κατανόησή τους, να επιβεβαιώσουν τα γεγονότα, γιατί είμαστε εκεί και μιλάμε στους εμπλεκόμενους κι έχουμε τα μέσα να διακρίνουμε το αυθεντικό από το πλαστό.\nΤα 2 πιο πρόσφατα ντοκιμαντέρ σας Αυτό είναι το παν: Gigi Gorgeous και Ένας φόνος στο Μάνσφιλντ θα προβληθούν στο πλαίσιο του 20ού Φεστιβάλ Ντοκιμαντέρ Θεσσαλονίκης. Είστε εξοικειωμένη με τη δραστήρια σκηνή του ελληνικού ντοκιμαντέρ;\nΜακάρι να ήμουν πιο εξοικειωμένη. Υπήρξα ευτυχής να έχω την ευκαιρία να παραστώ στο Φεστιβάλ Ντοκιμαντέρ Θεσσαλονίκης με την ταινία μου Shut Up & Sing το 2007, και ήταν μια από τις πιο υπέροχες εμπειρίες. Κάθε Πέμπτη έκαναν πορεία οι φοιτητές, κι έτσι μόλις έφτασα στην πόλη τους ακολούθησα στη διαδήλωση. Το να γνωρίζω τους Έλληνες κινηματογραφιστές στο Φεστιβάλ, να προβάλλονται όλες οι ταινίες μας μαζί και να δειπνούμε αργά, στις 10, με όλους μας να το γιορτάζουμε- όλα αυτά σε κάνουν να νιώθεις πως νοιάζονται για σένα εκεί.\nΕίτε γυρίζετε ντοκιμαντέρ, αφηγηματικές ταινίες ή διαφημιστικά, δε φαίνεται να ξεκουράζεστε ποτέ. Εξακολουθεί να σας καθοδηγεί το ίδιο πάθος που σας ενέπλεξε στη δημιουργία ταινιών σχεδόν 50 χρόνια πριν; Νομίζετε ότι οι πρωτοεμφανιζόμενοι στο χώρο του σινεμά θα έπρεπε να καθοδηγούνται από το ίδιο πάθος, ώστε να μπορούν να επιβιώσουν και να συνεχίσουν;\nΤο πάθος είναι σημαντικό. Μην αφήσεις κανέναν να σου το πάρει. Δεν είναι εύκολο να κάνεις ντοκιμαντέρ. Πάντα χώνεις τη μύτη σου στη ζωή των άλλων, συχνά σε καιρούς στρες. Η συγκέντρωση πόρων είναι δύσκολη.\nΠολλές φορές με ρωτούν πρωτοεμφανιζόμενοι ποιες είναι οι συμβουλές μου, και πάντα λέω πως συνοψίζονται στο να κάνεις ό,τι θέλεις και απλώς να μη φοβάσαι τίποτα που σε εμποδίζει. Αυτή είναι πραγματικά η καλύτερη συμβουλή.\nΜην τα παρατάς, γνώριζε πως μπορείς να το κάνεις, ακόμα κι αν δεν είσαι σίγουρος ότι μπορείς, και οι άνθρωποι θα σε βοηθήσουν και θα σου συμπαρασταθούν. Αν πεις σε άλλους πως χρειάζεσαι τη βοήθειά τους, εκείνοι θα θελήσουν να σε δουν να πετυχαίνεις. Μη δεχτείς «όχι» ως απάντηση, βρες μια λύση, ακολούθησε το ένστικτό σου. Πίστευε στον εαυτό σου και, κυρίως, διασκέδασε. Κάνε το υλικό δικό σου.\nΊσως το πιο σημαντικό, δεν υπάρχει σωστός ή λάθος τρόπος να σκηνοθετείς. Αγκάλιασε τις καλές ιδέες των άλλων. Είναι επίσης εντάξει ν’ αλλάζεις γνώμη. Δείχνει κουράγιο. Είναι κομμάτι της ζωής. Νομίζω, εξάλλου, ότι είναι πολύ ειλικρινές και κουλ να λες «νόμιζα πως αυτός ήταν ένας καλός τρόπος να το κάνω, αλλά ετούτος είναι καλύτερος».\nΣτο φιλμ, ακριβώς όπως και στη ζωή, όταν κάποιος σου λέει ότι δεν μπορείς να κάνεις κάτι και νιώθεις βαθιά μέσα στην ψυχή σου πως μπορείς, τόλμησέ το. Αν αποτύχεις, θα μάθεις από αυτό. Αν τα πας καλά, τότε καλώς πήρες το ρίσκο.\nΠερισσότερες πληροφορίες για την Μπάρμπαρα Κοπλ και το έργο της μπορείτε να αναζητήσετε στο http://www.cabincreekfilms.com/\nΕυχαριστώ θερμά την Christy Lamberjack, βοηθό παραγωγού, και τον Ray Nowosielski, παραγωγό του Ένας φόνος στο Μάνσφιλντ, για την πολύτιμη συνδρομή τους στην πραγματοποίηση της συνέντευξης με την σκηνοθέτρια.\nΣτο πλαίσιο του 20ού Φεστιβάλ Ντοκιμαντέρ Θεσσαλονίκης θα προβληθούν τα 2 πιο πρόσφατα ντοκιμαντέρ της Μπάρμπαρα Κοπλ Αυτό είναι το παν: Gigi Gorgeous (Τρίτη 6/3, κινηματογράφος Ολύμπιον, 22:30 & Κυριακή 11/3, αίθουσα Σταύρος Τορνές, 22:00) και Ένας φόνος στο Μάνσφιλντ (Τετάρτη 7/3, κινηματογράφος Ολύμπιον, 20:30 & Παρασκευή 9/3, αίθουσα Φρίντα Λιάππα, 23:00).\nΕτικέτες 20ό Φεστιβάλ Ντοκιμαντέρ Θεσσαλονίκης, Η.Π.Α., Κινηματογράφος, Μπάρμπαρα Κοπλ, Συνέντευξη


ΒΟΑΚ: Το γεωτρύπανο «πιάνει δουλειά» στην Κακιά Στροφή - Κρήτη - Νέα Κρήτη\nΤώρα διαβάζετε: ΒΟΑΚ: Το γεωτρύπανο «πιάνει δουλειά» στην Κακιά Στροφή\nΒΟΑΚ: Το γεωτρύπανο «πιάνει δουλειά» στην Κακιά Στροφή\nΞεκινούν σήμερα οι γεωτρήσεις για να διαπιστωθεί τι προκάλεσε τις ρωγμές στον ΒΟΑΚ\nΠιάνει δουλειά το γεωτρύπανο από σήμερα στη λεγόμενη “Κακιά Στροφή” επί της εθνικής οδού λίγο πριν από τον κόμβο της Λυγαριάς, όπου και έχουν κάνει την εμφάνισή τους επικίνδυνες ρηγματώσεις σε διάφορα σημεία του οδοστρώματος, προκαλώντας μεγάλη ανησυχία.\nΟι διαδικασίες σήμανσης επί της εθνικής οδού Ηρακλείου-Χανίων έχουν ολοκληρωθεί και όλα είναι έτοιμα για να αρχίσουν οι γεωτρήσεις προκειμένου να διαπιστωθεί τι προκάλεσε το φαινόμενο των ρηγματώσεων. Σε λιγότερο, μάλιστα, από μια εβδομάδα εκτιμάται ότι θα υπάρχουν τα πρώτα αποτελέσματα, τα οποία και θα ρίξουν φως στο φαινόμενο των ρηγματώσεων και θα καθορίσουν το τι μέλλει γενέσθαι από εδώ και πέρα για την αντιμετώπιση του προβλήματος.\nΣύμφωνα με πηγές, από δύο έως τέσσερις ημέρες θα χρειαστεί ο μελετητής ώστε να διαπιστώσει το εύρος και το βάθος του προβλήματος. Όπως τόνισε υπηρεσιακός παράγοντας, «όσο πιο ψηλά διαπιστωθεί το πρόβλημα τόσο καλύτερα» θα είναι, γιατί αυτό θα σημαίνει πως δε θα έχουμε σοβαρό γεωλογικό πρόβλημα. Υπενθυμίζεται πως αυτή είναι η δεύτερη φορά που ο δρόμος παρουσιάζει στο συγκεκριμένο σημείο θέματα. Αντίστοιχες ρηγματώσεις είχαν εμφανιστεί περίπου 10 χρόνια μετά την κατασκευή του, το 1985. Το γιατί παρουσιάζονται οι αστοχίες είναι μάλλον ένας συνδυασμός γεγονότων. Για κάποιους φταίνε οι σχιστόλιθοι, άλλοι τονίζουν πως πρόβλημα είναι και η κλίση του δρόμου, ενώ οι γεωλόγοι του ΓΕΩΤΕΕ, που πραγματοποίησαν αυτοψία, στάθηκαν στις διαρροές από τα δίκτυα που μεταφέρουν νερό.\nΤα πρώτα στοιχεία για το τι συμβαίνει ακριβώς θα τα έχουμε με τη λήξη των εργασιών του γεωτρύπανου, με τη συνέχεια να περιλαμβάνει την εκπόνηση της μελέτης αποκατάστασης που θα καθορίσει και τη διάρκεια και το εύρος των παρεμβάσεων.\nΥπενθυμίζουμε πως οι υπηρεσιακοί παράγοντες προετοιμάζονται για κάθε ενδεχόμενο. Όπως έχει αποκαλύψει η “ΚΡΗΤΗ TV”, σε περίπτωση που οι παρεμβάσεις είναι εκτεταμένες η κυκλοφορία θα διακοπεί στον ΒΟΑΚ και τα μεν βαρέα αυτοκίνητα θα κατευθύνονται μέσω της παλιάς εθνικής οδού ακολουθώντας τη διαδρομή Σίσες-Αλόιδες -Χώνος- Δαμάστα-Μάραθος, τα δε επιβατικά αυτοκίνητα θα περνούν μέσα από τη Ρογδιά.\nΟι εργασίες σήμανσης της εθνικής οδού Ηρακλείου-Χανίων, στην Κακιά Στροφή πριν τη Λυγαριά, όπου έχουν καταγραφεί ρωγμές, με το φαινόμενο, όπως είναι γνωστό, να βρίσκεται σε εξέλιξη, ξεκίνησαν προχθές Δευτέρα το πρωί. Το γεωτρύπανο λαμβάνει σήμερα δράση για τη λήψη δειγμάτων από τρία σημεία, με στόχο να φωτιστούν οι αιτίες πρόκλησης του φαινομένου, ώστε στη συνέχεια να ληφθούν μέτρα για την οριστική αποκατάσταση του δρόμου στα επίμαχα σημεία.\nMέχρι νεωτέρας... Κανονικά η κυκλοφορία στον ΒΟΑΚ\nΟι δειγματοληπτικές γεωτρήσεις που θα γίνουν από το μελετητικό γραφείο που συνεργάζεται με το υπουργείο Υποδομών και τον Οργανισμό Ανάπτυξης Κρήτης Α.Ε. αναμένονται πώς και πώς, ώστε να διαπιστωθεί τόσο η ακριβής αιτία όσο και το ακριβές μέγεθος του φαινομένου, που έχει προκαλέσει έντονο προβληματισμό στους εμπλεκόμενους φορείς και στους διερχόμενους από το σημείο οδηγούς. Μέχρι να γίνουν οι γεωτρήσεις, οι όποιες εκτιμήσεις είναι τελείως σχετικές και όχι απόλυτα τεκμηριωμένες.\nΟι αιτίες του φαινομένου θα “φωτιστούν” με τις γεωτρήσεις, οι οποίες θα κρίνουν συνάμα το τι είδους παρέμβαση αποκατάστασης θα χρειαστεί, μιας και η πρώτη απόπειρα “μπαλώματος” που έγινε από τα συνεργεία της Περιφέρειας Κρήτης δεν απέδωσε τα επιθυμητά αποτελέσματα. Επίσης, από τα αποτελέσματα αυτά, θα κριθεί το κατά πόσον θα χρειαστεί να κλείσει ο Βόρειος Οδικός Άξονας στο συγκεκριμένο σημείο ή όχι, με ευχή και ελπίδα όλων βεβαίως να αποτελεί το να μη χρειαστεί το κλείσιμό του. Διότι, σε μια τέτοια περίπτωση, θα έχουμε αναπόφευκτα ένα σκηνικό ταλαιπωρίας, μιας και μιλάμε για ένα σημείο με πολύ μεγάλο κυκλοφοριακό φόρτο σε καθημερινή βάση. Το θετικό πάντως είναι ότι οι δειγματοληπτικές γεωτρήσεις δεν αναμένεται να διαρκέσουν πολύ - περί τις 4-5 ημέρες, το πολύ μια βδομάδα, όπως εκτιμάται - ενώ το επίσης θετικό είναι ότι κατά τις ολιγοήμερες δειγματοληπτικές γεωτρήσεις δε θα κλείσει η κυκλοφορία στον ΒΟΑΚ.


Survivor All Star: Τα ΝΑΙ και τα ΟΧΙ για το ριάλιτι. | NEWSBLOG\nsurivor all star ta ne ke ta ochi gia to rialiti tha sarosi stin tiletheasi\nby NEWSBLOG 14 Νοεμβρίου, 2019, 6:16 μμ 169 Views\nΣύμφωνα πάντα με όσα ακούγονται και με την επιβεβαίωση απο το στόμα της Κατερίνας Δαλάκα, όχι κάτι επίσημο πάντως, το Survivor All Star θα γίνει και όπως όλα δείχνουν θα γίνει τον επόμενο Σεπτέμβριο.\nΗ αλήθεια είναι ότι το Survivor είναι ένα ριάλιτι που αν το προσέξει ο Ατζούν θα σαρώσει στην τηλεθέαση και θα φέρει τον ΣΚΑΪ ξανά στις πρώτες θέσεις αφού………..\nη μυθοπλασία και τα τηλεπαιχνίδια έχουν καταρρακώσει το κανάλι. Τα ονόματα που έχουν ακουστεί είναι πολλά. Αυτά όμως που ενδιαφέρουν τον κόσμο περισσότερο απ’όλους είναι τρία, χωρίς να σημαίνει ότι και οι υπόλοιποι παίκτες είναι αδιάφοροι, το αντίθετο μάλιστα.\nΠριν διαβάσετε το οτιδήποτε δεξιά και αριστερά να έχετε στα υπόψη σας ότι όλοι οι παίκτες που έχουν περάσει απο το Surivor έχουν συμβόλαιο με την Acunmedia το οποίο τους δεσμεύει για πέντε χρόνια απο την ημερομηνία πρώτης εμφάνισης τους.\nΑυτό πρακτικά σημαίνει ότι απο το Survivor 1 έως και το Survivor Ελλάδας Τουρκίας όλοι οι παίκτες ανεξαιρέτως βρίσκονται μέσα στα πλάνα της παραγωγής και του καναλιού.\nΤώρα στα διαδικαστικά. Η λογική λέει ότι Survivor All Star μπορεί να γίνει με δύο τρόπους. Ο ένας είναι να καλέσει η παραγωγή παίκτες και απο τα τρία ριάλιτι και να φτιάξει δύο ομάδες, Διάσημοι και Μαχητές και ο δεύτερος τρόπος, είναι να γίνει ένα Survivor All Star Ελλάδας Τουρκίας με τους καλύτερους Έλληνες και τις Ελληνίδες εναντίον των καλύτερων Τούρκων και Τουρκάλων.\nΚατά πόσο θα δεχτεί ο ΣΚΑΪ την δεύτερη μορφή είναι άγνωστο. Γιατί όμως να υπάρξει η δεύτερη εκδοχή;\nΤα Ελληνικά Surivor είναι πολύ λιγότερα σε διάρκεια απο τα Τούρκικα και δεν υπάρχουν πολλοί παίκτες που θα μπορούσαν να λάβουν μέρος και να υπάρχει μεγάλο ενδιαφέρον. Επίσης μην ξεχνάμε ότι ο Ατζούν έχει σε “τιμωρία – εμπάργκο” τους Survivors που μετακόμισαν στο Nomads!\nΕπίσης κανένας δεν ξέρει κατά πόσο τα μεγάλα ονόματα που έχουν περάσει απο το Ελληνικό Survivor θα είναι διαθέσιμα.\nΠοια είναι όμως τα ονόματα που χρειάζεται το Survivor All Star για να χτυπήσει κόκκινα στην τηλεθέαση.\nΠιστεύουμε ότι Survivor χωρίς Γιώργο Αγγελόπουλο, Μάριος Πρίαμος Ιωαννίδης, Κωνσταντίνο Βασάλο, Ευρυδίκη Βαλαβάνη, Κατερίνα Δαλάκα και Ειρήνη Κολιδά το παιχνίδι δεν θα είχε ενδιαφέρον.\nΠοιοι απο τους παραπάνω θα έλεγαν ΟΧΙ αυτή την δεδομένη στιγμή. Σίγουρα όλοι εκτός απο Γιώργο Αγγελόπουλο και Ειρήνη Κολιδά. Όλοι οι υπόλοιποι δεσμεύονται με τα κανάλια τους σε εκπομπές ενώ και η Κατερίνα Δαλάκα πολύ δύσκολα θα παρατούσε σε τόσο μικρό χρονικό διάστημα την προετοιμασία της για τους Ολυμπιακούς του Τόκιο.\nΚυκλοφορεί μια φήμη ότι ο Ατζουν πιέζει για να επιστρέψει το Survivor απο τον Φεβρουάριο με νέους παίκτες Διάσημους και Μαχητές και στην συνέχεια να βγει τον Σεπτέμβριο και το All Star με μικρότερη διάρκεια μέχρι τα Χριστούγεννα.\nΕπειδή πολλοί είναι εκείνοι που βγάζουν ειδήσεις, αφού μας διαβάσουν και φυσικά τις προβάλουν μετά απο λίγες μέρες ως αποκλειστικές, το μόνο που έχουμε να σας πούμε ότι όλα τα παραπάνω υπάρχουν προς το παρόν μόνο σε συζητήσεις και χωρίς να έχει παρθεί καμία απόφαση. Κανένας δεν έχει να πει κάτι επίσημο , κανένας δεν έχει πει ΝΑΙ ή ΟΧΙ απο τώρα.\nΌπως και τότε έτσι και τώρα εμείς σας μεταφέρουμε αυτά που διαρρέουν, ίσως και για να πιάσουν τον παλμό του κοινού. Όλα τα υπόλοιπα είναι αρλούμπες……..\nSurvivor spoiler: Για την έκπληξη τρέχει ο Ατζούν.


happy little dots: 06/29/12\nΜετά από μία επίσκεψη στα ΙΚΕΑ τσάκωσα την ιδέα για αυτό το σταντάκι που μία φίλη μου είχε ζητήσει για να κρεμάει τα σκουλαρίκια της και κάποια βραχιολάκια. Το συγκεκριμένο ήταν ένα βοηθητικό μικρό τραπεζάκι το οποίο διαμορφώθηκε μια χαρά για τον σκοπό που το θέλαμε.\nΑναρτήθηκε από dimitra στις 12:47 π.μ. 6 σχόλια: Σύνδεσμοι σε αυτήν την ανάρτηση\nΤσαντάκι για girly εμφάνιση!\nΚαλημέρα και καλό Σαββατοκύριακο να έχουμε, θα μου πείτε ακόμα Παρασκευή πως είναι αλλά όταν είσαι δημόσιος υπάλληλος, το περιμένεις για να χαλαρώσεις.\nΑυτές τις μέρες ασχολήθηκα με διάφορες κατασκευές,άκρως καλοκαιρινές. Το τσαντάκι αυτό, σε ροζ αποχρώσεις για τις εξόδους του καλοκαιριού το έφτιαξα για τη φίλη μου τη Μαρία. Ελπίζω να το ευχαριστηθεί!\nΑναρτήθηκε από dimitra στις 12:34 π.μ. 1 σχόλιο: Σύνδεσμοι σε αυτήν την ανάρτηση\nΕτικέτες Fashion, sew


Ακμή: REVIDERM Homecare - reviderm cosmetics - Greece\nΒασική παράμετρος για την θεραπεία οποιασδήποτε μορφής ακμής είναι η φροντίδα στο σπίτι. H skin experts της REVIDERM βασισμένοι στα προϊόντα θεραπείας καμπίνας – τα προϊόντα REVIDERM που χρησιμοποιούν οι δερματολόγοι και αισθητικοί για τις θεραπείες ακμής – σχεδίασαν μια σειρά προϊόντων για το σπίτι με στόχο τον περιορισμό των συμπτωμάτων και την υποστήριξη της θεραπείας της ακμής.\nΟποιαδήποτε μορφή θεραπείας και αν έχετε επιλέξει: φαρμακευτική, θεραπείες στο ιατρείο/κέντρο αισθητικής ή και τα δύο, τα προϊόντα homecare της REVIDERM θα ενισχύσουν και θα βελτιστοποιήσουν τα αποτελέσματα της.\nΒρείτε παρακάτω τα εξειδικευμένα για την ακμή προϊόντα φροντίδας στο σπίτι. Κάντε στις εικόνες για να μεταφερθείτε στο εκάστοτε προϊόν. Για εξατομικευμένες συμβουλές ή βοήθεια στην επιλογή των κατάλληλων για εσάς προϊόντων, μην διστάσετε να επικοινωνήσετε μαζί μας.\nΑνακαλύψτε την εξειδικευμένη σειρά προϊόντων ρύθμισης του pH του δέρματος με το συστατικό-πατέντα της REVIDERM Kerabionic®.


Την Σουαζιλάνδη επισκέπτηκε ο Κρητικός Ποιμενάρχης - Νέα Κρήτη\nΤην Σουαζιλάνδη επισκέπτηκε ο Κρητικός Ποιμενάρχης\nΗμερομηνία δημοσίευσης: 20/05/2016, 11:42\nΤελευταία ενημέρωση: 20/05/2016, 12:30\nΤη Σουαζιλάνδη επισκέπτεται ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄, συνεχίζοντας την ποιμαντική του επίσκεψη στην Κένυα.\nΟ Πατριάρχης μετέβη αεροπορικώς μέσω Νοτίου Αφρικής στο Βασίλειον της Σουαζιλάνδης, το οποίο βρίσκεται ανάμεσα στις χώρες της Νοτίου Αφρικής και της Μοζαμβίκης για να πραγματοποιήσει την πρώτη ιεραποστολική επίσκεψη Αλεξανδρινού Προκαθημένου στην χώρα.\nΤην ίδια ημέρα, ο Μακαριώτατος συνοδευόμενος υπό του Σεβ. Μητροπολίτου Καλής Ελπίδος κ.Σεργίου, του Αιδ. Πρωτοπρεσβυτέρου π.Αθηνοδώρου Παπαευριπιάδου, Εξάρχου του Πατριαρχείου Αλεξανδρείας στην Κύπρο και των παροικιακών παραγόντων της Ελληνικής Κοινότητος κ.Γεωργίου Σοφοκλέους και κ.Δημητρίου Λαμπριανού, συναντήθηκε με τον Πρωθυπουργό της χώρας κ.Paul Dlamini και τον Υπουργό Εσωτερικών κ.Dumisani Ndlangamandla στο Κυβερνητικό Μέγαρο και έτυχε εκ μέρους τους θερμής υποδοχής.\nΚατά την συνάντηση αυτή ο Πατριάρχης είχε την ευκαιρία να παρουσιάσει την δισχιλιετή παρουσία του Πατριαρχείου Αλεξανδρείας και να αναπτύξει το πολυσχιδές ιεραποστολικό έργο καθώς και την φιλανθρωπική δράση του σε όλη την αφρικανική Ήπειρο. Για τον λόγο αυτό ο Εξοχ.Πρωθυπουργός κ.Dlamini εξ΄ονόματος του Βασιλέως παραχώρησε μεγάλη έκταση γης στον Μακαριώτατον, ώστε να αναπτυχθεί και στην χώρα αυτή απρόσκοπτα το ορθόδοξο ιεραποστολικό έργο.


Ο καλλιτέχνης που κάνει το ασπρόμαυρο παρελθόν πολύχρωμο παρόν – Lefkadazin\nΑρχικήΤέχνεςΕικαστικά & φωτογραφίαΟ καλλιτέχνης που κάνει το ασπρόμαυρο παρελθόν...\nlefkadazin 22 Σεπτεμβρίου 2021 Εικαστικά & φωτογραφία\nΉπειρος, ΚΤΕΛ Θεσπρωτίας. Ηγουμενίτσα δεκαετία του ’50.\nΑπό την Κατερίνα Γιαννοπούλου\nO Χρήστος Καπλάνης, μετατρέπει το φωτογραφικό παρελθόν σε ένα πολύχρωμο ολοζώντανο τώρα και μιλάει στο Zeitgeist για το πώς γίνεται η τέχνη της στιγμής, τέχνη της αθανασίας.\nΟ Χρήστος Καπλάνης μάς ταξιδεύει σε έγχρωμους κόσμους χρωματίζοντας παλιές ασπρόμαυρες φωτογραφίες. Έχοντας δημιουργήσει ήδη από το 2018, τη δική του σελίδα στο Facebook «Past in Color – Χρώμα στο Παρελθόν» μοιράζεται καθημερινά μαζί μας σπάνιο έγχρωμο φωτογραφικό υλικό με ιστορικά πρόσωπα και σκηνές της παλιάς Ελλάδας, αλλά και του κόσμου ολόκληρου, το οποίο έχει επιμεληθεί με ιδιαίτερη λεπτομέρεια βασισμένος στην ψηφιακή τεχνολογία. Ο ίδιος ο καλλιτέχνης εξηγεί ποιο ήταν το έναυσμα για να λειτουργήσει τη σελίδα, ποιο είναι το όραμά του για αυτό το εγχείρημα, καθώς και τι έχει να προσφέρει στο παρόν ένα φωτογραφικό στιγμιότυπο του παρελθόντος.\nΟ Μπέρτολντ Μπρεχτ γύρω στο 1935\nΌπως λέει ο ίδιος, το ερέθισμα που κρύβεται πίσω από αυτή τη δουλειά ξεκίνησε πριν από αρκετά χρόνια κατά τη διάρκεια μιας επίσκεψής του στο Παρίσι. Συγκεκριμένα, αναφέρει ότι: «Ήταν πραγματικά εντυπωσιακό να βλέπεις με χρώμα έναν κόσμο που μέχρι τότε τις γνώριζες μόνο ασπρόμαυρο. Το παρελθόν ζωντάνευε μπροστά σου. Το χρώμα έδινε ζωή και έφερνε πιο κοντά ένα κόσμο γκρίζο και μακρινό. Σκέφτηκα ότι δεν θα ήταν άσχημη ιδέα να μεταφέρω αυτή την αίσθηση μέσα από παλιές ελληνικές φωτογραφίες, με τη βοήθεια βέβαια της ψηφιακής τεχνολογίας».\nΗ Σμύρνη του 1900 με έντονο το ελληνικό στοιχείο.\nΕπιπλέον, αναρωτώμενοι για το τι έχει να προσφέρει ένα φωτογραφικό στιγμιότυπο του παρελθόντος στο παρόν, ο ίδιος απαντάει: «Τη συγκίνηση εκείνης της στιγμής. Το χρώμα ζωντανεύει τη φωτογραφία και πολλαπλασιάζει τη συγκίνηση κάνοντάς μας να νιώθουμε πιο κοντά στο γεγονός. Η απόσταση μικραίνει και γίνονται ευδιάκριτα και κατανοητά περισσότερα πράγματα. Αυτό βοηθά στον εμπλουτισμό της γνώσης για την περίοδο που τραβήχτηκε η φωτογραφία και ανοίγει νέες προοπτικές σε επίπεδο ιστορικής εκτίμησης».\nΣε αυτό το σημείο, αξίζει να σημειωθεί, ότι η σελίδα Past in Color- Χρώμα στο Παρελθόν, αν και έχει ξεκινήσει τη λειτουργία της από το 2018, έχει συγκεντρώσει πάνω από 67.000 ακολούθους, ενώ τα likes στις φωτογραφίες ξεπερνούν τα 30.000.\nΕλλάδα, Μύκονος 1955, φωτογραφία του Robert McCabe\nΓέροντας σε καφενείο στο Αγρίνιο το 1947\nΟ Χρήστος Καπλάνης έγινε γνωστός στη Λευκάδα με τον επιχρωματισμό του περάματος που χρησιμοποιήθηκε στο εξώφυλλο του βιβλίου του Ηλία Γεωργάκη.


Mπαρτσελόνα ενάντια στην παράδοση της Λίβερπουλ στο Καμπ Νου - Leoforos.gr\nΗ φιλοξενούμενη Λίβερπουλ έχει ως σύμμαχο την παράδοση, καθώς παραμένει αήττητη στην έδρα των Καταλανών στις τέσσερις τελευταίες τους αναμετρήσεις, με δύο νίκες και δύο ισοπαλίες. Μάλιστα, η αγγλική ομάδα έχει αποκλείσει την Μπαρτσελόνα όσες φορές έχουν συναντηθεί σε ευρωπαϊκές διοργανώσεις.\nAπό την άλλη μεριά, η Μπαρτσελόνα κατεβαίνει με ανεβασμένη ψυχολογία ύστερα από την εξασφάλιση και τυπικά της κατάκτησης του ισπανικού πρωταθλήματος. Οι Καταλανοί έχουν μία από τις πιο ισχυρές έδρες στην Ευρώπη και η αποστολή της Λίβερπουλ αναμένεται δύσκολη.\nTo Pamestoixima.gr προσφέρει ιδιαίτερα ανταγωνιστικές αποδόσεις για νίκη της Μπαρτσελόνα με σκορ 1-0 ή 2-1 ή 3-1.


«Μικρό προβάδισμα...» | Onsports.gr\nhome ΜπάσκετFinal Four«Μικρό προβάδισμα...» Κοινοποιήστε\n«Μικρό προβάδισμα...»\tΣυντάκτης: Αλεξάνδρα Λούτση\nΔημοσίευση: Τρίτη, 03 Μαίου 2011 16.30\nΟ Παναθηναϊκός υπερέχει έναντι των αντιπάλων του στο Φάιναλ Φορ της Ευρωλίγκα λόγω εμπειρίας, σύμφωνα με τον Ντέγιαν Μποντιρόγκα.\tΩστόσο εξίσου επικίνδυνη θεωρεί την απρόβλεπτη Ρεάλ Μαδρίτης, χαρακτηρίζει φορμαρισμένη τη Μακάμπι Τελ Αβίβ και φιλόδοξη τη Σιένα. Με αφορμή το Φάιναλ Φορ της Βαρκελώνης, γύρισε το χρόνο πίσω και θυμήθηκε τη διετία 2002-2003, όταν κατέκτησε τον τίτλο με τον Παναθηναϊκό και την Μπαρτσελόνα. Αναλυτικά, τα όσα είπε… -Ήσουν ο πολυτιμότερος παίκτης του Φάιναλ Φορ του 2002 με τον Παναθηναϊκό και του 2003 με την Μπαρτσελόνα. Ποιο ξεχωρίζεις;«Αν και πάντα λέω πως το μπάσκετ είναι ομαδικό άθλημα, αυτοί οι δύο τίτλοι κατέχουν ξεχωριστό μέρος στην καρδιά μου. Ήταν η αναγνώριση της σκληρής δουλειάς που έκανα καθ’ όλη τη διάρκεια της καριέρας μου και ειδικά στους τελικούς, οπότε η ομάδα μου με χρειαζόταν περισσότερο».\n-Με την Μπαρτσελόνα, το 2003, είχες περισσότερη πίεση εξαιτίας του γεγονότος πως ποτέ στο παρελθόν δεν είχε κατακτήσει τον τίτλο;«Ναι, πολλή πίεση, και σε ατομικό και σε ομαδικό επίπεδο. Έψαχνα αυτού του είδους την πίεση, ως κίνητρο. Θα μπορούσα να είχα μείνει στον Παναθηναϊκό, αλλά ήταν μεγάλη πρόκληση να κερδίσουμε τον τίτλο με την Μπαρτσελόνα. Τα καταφέραμε γιατί ήμασταν καλή ομάδα, με πολύ καλό κλίμα, που δημιουργήθηκε από τον προπονητή μας, Σβέτισλαβ Πέσιτς. Καταφέραμε να κερδίσουμε το triple crown εκείνη τη σεζόν. Θα μου μείνει αξέχαστο».\n-Τι προβλέπεις για το φετινό Φάιναλ Φορ;«Είναι πολύ ισορροπημένο, ως συνήθως. Ο Παναθηναϊκός έχει ένα μικρό πλεονέκτημα, λόγω εμπειρίας, αλλά και επειδή έχει έναν έμπειρο προπονητή που έχει κερδίσει πολλούς τίτλους. Από την άλλη, η Σιένα θέλει να προκριθεί στον τελικό και μπορεί να κερδίσει τον οποιονδήποτε, οποτεδήποτε. Η Μακάμπι Τελ Αβίβ προέρχεται από μια εξαιρετική σεζόν και θέλει να την ολοκληρώσει με ακόμα δύο νίκες. Η Ρεάλ Μαδρίτης επέστρεψε στο Φάιναλ Φορ ύστερα από 15 χρόνια, έχει νεανική ομάδα και οι νεαροί παίκτες είναι πάντα απρόβλεπτοι. Έχουν έλλειψη εμπειρίας, αλλά ταλέντο και επιθυμία. Περιμένω να δω πολύ καλά παιχνίδια».\tΚατηγορία: Final Four


«Η Ελλάδα εξοπλίζεται» - ΤΟ ΒΗΜΑ ΤΗΣ ΒΟΧΑΣ\nHome / ΕΛΛΑΔΑ / «Η Ελλάδα εξοπλίζεται»\nby ΤΟ ΒΗΜΑ ΤΗΣ ΒΟΧΑΣ on Δεκεμβρίου 24, 2021 in ΕΛΛΑΔΑ\n«Νέα μαχητικά αεροσκάφη, ελικόπτερα και πολεμικά πλοία - η Ελλάδα εξοπλίζεται» είναι ο τίτλος στο δημοσίευμα της οικονομικής επιθεώρησης Handelsblatt.\nΞεκινώντας από την προμήθεια των γαλλικών μαχητικών αεροσκαφών Rafale, ο αρθρογράφος επισημαίνει ότι «τον επόμενο χρόνο η Ελλάδα θέλει να επταπλασιάσει τις δαπάνες για εξοπλισμούς σε σχέση με το 2020. Αυτό προβλέπει το σχέδιο προϋπολογισμού που ενέκρινε το Σάββατο το ελληνικό Κοινοβούλιο. Ο πρωθυπουργός Κυριάκος Μητσοτάκης δεν θέλει απλώς να εξοπλίσει τη χώρα του απέναντι στην όλο και πιο επιθετική συμπεριφορά της Τουρκίας. Η Ελλάδα σκοπεύει να εδραιωθεί ως ένας νέος πυλώνας στη νοτιοανατολική πτέρυγα του ΝΑΤΟ, ανταγωνιζόμενη την Τουρκία, η οποία ολοένα και περισσότερο αντιμετωπίζεται ως προβληματικός εταίρος, λόγω της εριστικής πολιτικής του προέδρου Ρετζέπ Ταγίπ Ερντογάν. Ο Μητσοτάκης υποστηρίζεται από τις Ηνωμένες Πολιτείες και τη Γαλλία και αυτό όχι μόνο για ανιδιοτελείς λόγους. Και οι δύο χώρες περιμένουν επικερδή συμβόλαια με την Αθήνα».\nΤο δημοσίευμα αναφέρεται όμως και στις αντιδράσεις της Τουρκίας: «Όσο οξύνεται η νομισματική και οικονομική κρίση στην Τουρκία, τόσο πιο επιθετικός γίνεται ο τόνος στην Άγκυρα. Την περασμένη εβδομάδα ο τούρκος υπουργός Εξωτερικών Μεβλούτ Τσαβούσογλου είπε ότι ‘αν χρειαστεί, η Τουρκία θα προασπίσει τα συμφέροντα της στο πεδίο της μάχης. (...) Σύμφωνα με εκτιμήσεις δυτικών αναλυτών, με τα νέα πολεμικά αεροσκάφη η Ελλάδα μπορεί να αποκτήσει υπεροπλία στο Αιγαίο. Ειδικά μία ενδεχόμενη προμήθεια των F-35 θα ήταν αυτό που αποκαλείται «gamechanger».\nH ελβετική εφημερίδα Neue Zürcher Zeitung (NZZ), στα πλαίσια ευρύτερης γεωπολιτικής ανάλυσης για την περιοχή της Ευρασίας, επικρίνει τον διστακτικό ρόλο πολλών Ευρωπαίων απέναντι στην Τουρκία. Μεταξύ αλλων διαβάζουμε: «Η Τουρκία μπορεί να συμμετείχε στη διεθνή συμμαχία κατά του Ισλαμικού Κράτους, αλλά την ίδια στιγμή εξόπλιζε το Ισλαμικό Κράτος που πολεμούσε τους Κούρδους της Ροζάβα και συντηρούσε δίκτυα που αντιτάχθηκαν στην αντιτρομοκρατική επιχείρηση της Γαλλίας στην ζώνη του Σαχέλ. Μπορεί να καταργήθηκε το 1924 το Οθωμανικό Χαλιφάτο, αλλά ο Ρετζέπ Ταγίπ Ερντογάν εξακολουθεί να ονειρεύεται ότι θα γίνει ο μεγάλος χαλίφης στον κόσμο των σουνιτών μουσουλμάνων. Θέλει να βάλει πόδι παντού, όπου κυριαρχούσε παλαιότερα η Οθωμανική Αυτοκρατορία - Αλβανία, Βοσνία, Κόσοβο, ‘Μακεδονία', Λιβύη, Αλγερία - και να σβήσει από τη μνήμη τις ήττες του παρελθόντος. Έχει και την απαίτηση να ελέγξει τις τουρκικές κοινότητες στην Ευρώπη και τους απαγορεύει να αφομοιωθούν».